
NEDERLAG TIL 
NATO: GODT FOR 
AFGHANISTAN 


Der er mange fordele ved sætte en 
kæp i hjulet på supermagten USA og 
militæralliancen, NATO, så de tvinges 
til at trække deres soldater hjem. 
Den afghanske befolkning vil slippe 
for bomber, natlige raids mv - færre 
vil dø. Udenlandske soldater kan 
beholde liv og førlighed. 


Læs mere side 7 





GHETTOPLANEN 
- IKKE KUN 
RACISME 


Bag debattens mere bizarre former 
kan der måske ses et mere alvorligt 
politisk sigte: Nemlig at underløbe 
beboerdemokratiet gennem Mar- 
kedskræfter og investor-interessers 
indtog. 


Læs mere side 2 





VESTAS FYRER 
3.000 


Hvis vindmølle-industrien ikke synes, 
der er profit nok i at producere vind- 
møller i Danmark, så må vi kræve, 
at Vestas bliver nationaliseret, og at 
regeringen sikrer, at der bliver pro- 
duceret vindmøller nok til at stoppe 
CO2-udledningen. 


Læs mere side 3 





DF: ET RACISTISK 
PARTI 


I løbet af Dansk Folkepartis 15-årige 
historie er det lykkedes for Pia Kjærs- 
gaard at fremstille DF som den lille 
mands -— ja, hele folkets - stemme 
over for Elitedanmark. Men sandhe- 
den er stik modsat. DF har konse- 
kvent støttet VK-regeringens omfor- 
deling af penge fra bunden til toppen 
siden 2001. Samtidig har DF med sin 
racistiske og fremmedfjendske politik 
forgiftet tilværelsen for indvandrere 
og flygtninge. 


Lære mere side 4 

Riv ghettoen ned. 


Elizabeth Japsen skrev for nylig i et blogindlæg på 
Modkraft: ”Jeg er helt enig — riv de der ghettoer 
ned — Hellerup, og hvad de hedder alle sammen”. 
Ordspillet mellem Gellerup og Hellerup er efter min 
overbevisning meget rammende i forhold til den de- 
finition, de fleste idag anvender af begrebet ghetto. 


Egentlig var en ghet- 
to betegnelsen for de 
gader eller bydele i 
europæiske byer, hvor 
folk af jødisk religion 
ved lov var henvist 
til at bo. Betegnelsen 
bruges i dag mere 
generelt om bydele, 
hvor en bestemt etnisk 
gruppe dominerer, og 
hvor adskillelsen bun- 
der i social og økono- 
misk diskriminering 
snarere end i juridiske 
tvangsmidler. Derfor 
er Hellerup ligeså meget en ghetto som Gellerup, og 
derfor mister begrebet fuldstændig mening, når det 
kun anvendes på socialt belastede boligområder. 

Problemerne i de socialt belastede boligområder, 
bunder i socio-økonomiske forhold og sociale proble- 
mer kræver som bekendt sociale løsninger. Desværre 
har både regeringen, Dansk Folkeparti og Socialde- 
mokraterne og SF stået på skuldrene af hinanden for 
at komme med mere og mere ekstreme forslag, der ud 
over at have en helt forkert diagnose af problemerne, 
også udskriver den forkerte medicin. Løsningen på de 
problemer, vi ser eksempelvis i Vollsmose og Gellerup, 
er ikke mere politi, strengere straffe og stuearrest. 
Heller ikke nedrivning af boliger og tvangsflytning 
af borgere løser sociale problemer. Der kræves en 
langt bedre forebyggende indsats og fælles løsninger 
i samarbejde med beboerne. 

De udadreagerende unge, der skaber problemer i 
de socialt belaste boligområder udgør kun en meget 
lille del af beboerne, men deres adfærd er med til at 
skabe generel utryghed. De unges frustrationer og 
udadreagerende adfærd skyldes primært tre forhold, 
der er indbyrdes forbundne, nemlig: 

1) Massive fattigdomsproblemer og manglende 
socio-økonomisk mobilitet. Den sociale arv spiller en 
stor rolle for de unges muligheder for at få uddannelse 
og arbejde. Alternativet — nemlig et liv på kontant- 
hjælp eller førtidspension — skaber en underklasse, 
der står fuldstændig uden mulighed for at hjælpe sig 
selv, og slet ikke hinanden. 

2) Massive psykiske og sociale problemer for de 
største flygtningegrupper, derikke alene er flygtet fra 
krig og forfærdelige forhold i hjemlandet, men også 
har været igennem en umenneskelig asylbehandling 
og en total mangel på forståelse for og behandling af 
de traumer, man får af at være i sådan en situation. 
Red Barnet har flere gange forsøgt at rejse dette 
spørgsmål vedr. de sekundært traumatiserede børn. 

3) En modreaktion på den stigende islamo- 
fobi, diskrimination og stigmatisering, som man- 
ge unge med anden etnisk baggrund oplever, 
samt selve italesættelsen af visse boligområ- 
der som "ghettoer” (som også Københavns po- 
litidirektør pointerer som en del af problemet). 





De bagvedliggende problemer, der kommer til ud- 
tryk gennem en meget aggressiv og udadreagerende 
adfærd, er derfor af social karakter og kan bedst løses 
gennem en langsigtet social indsats, der styrker be- 
boerdemokratiet, sikrer en indkomst man kan leve af, 
behandler traumer og psykiske sygdomme på lige fod 
med fysiske sygdomme, styrker retssikkerheden og 
sikrer en ordentlig familieorienteret sagsbehandling. 

Og så skal vi i øvrigt lade være med at bruge beteg- 
nelsen ghetto om Vollsmose og Gellerup, så længe 
vi ikke bruger betegnelsen ghetto om Søllerød og 
Hellerup! 





AF ANNA RYTTER, FOLKETINGSKANDIDAT ENHEDSLISTEN 


Er ere 


Løkkes nedrivnings-retorik: 





Racistisk realpolitik 
- eller 'bare” valgkamp? 


I denne artikel sættes Løkkes 'ghetto'-plan i relation 
til '"Helhedsplanen” for Gellerup. Bag debattens mere 
bizarre former, kan der måske ses et mere alvorligt 
politisk sigte: Nemlig at underløbe beboerdemokra- 
tiet gennem markedskræfter og investor-interessers 
indtog. 


Det har længe været varslet, at regeringen ville 
fremlægge en plan for 'ghettoerne', som i Folketingets 
åbningstale bl.a. blev beskrevet som »stenørkener 
uden forbindelseslinjer til det omgivende samfund« 
og »fæstninger, vi skal bryde igennem«. Derfor skal vi 
»turde sige, at nogle boligblokke skal rives ned«, sluttede 
statsministeren. 

Nu har denne beskrivelse imidlertid ingen relation til 
det, som efter regeringens egen opfattelse definerer de 
29 'ghettoer', nemlig antallet af 1. fattige, 2. af folk med 
indvandrerbaggrund og 3. af folk med en dom. Hvilket 
i sig selv indikerer, at formålet med Løkkes plan ikke 
er at få løst nogle af de reelle problemer, der er i disse 
områder. 

Dette har dog ikke forhindret S og SF i også at stille 
op i køen — bare med en endnu mere skinger retorik fx 
med krav om udgangsforbud for mindreårige, samt rene 
signal-krav"politi-på-hvert-gadehjørne” populært sagt. 


Samfundet har udsultet Gellerup 

Udover at det er meningsløs populisme, er det også et 
uhyre demoraliserende signal til et område som Gellerup, 
hvor en god indsats gennem de senere år har medført en 
halvering af kriminaliteten. Med sådanne signaler er det 
jo tydeligt, at det er S og SE, som vender ryggen til Gelle- 
rup. Ogikke Gellerup, der har vendt ryggen til samfundet. 
Da Løkkes plan endelig kom, blev den lanceret under 
overskriften: "Ghettoen tilbage til samfundet”, hvilket 
også er helt misvisende for udviklingen i Gellerup i de 
senere år. For herfra er folki de senere år kommet mere 
og mere 'ud i samfundet”. Men omvendt er den barske 
virkelighed, at'samfundet' helt systematisk har trukket 
sig ud af Gellerup: 

Først lukkede Netto, den lokale Danske Bank og Shell. 
Ingen pga. ringe omsætning, og for Shells vedkom- 
mende kun begrundet i en spinkel mytologi om uro. 
Men ikke nok med det, så skulle posthuset også flyttes 
— fra hjertet af en bydel med 10.000 indbyggere til et 
marginalt villakvarter. 

Og som prikken over i'et (eller var det bollen over 
å et?) lukkede byrådet Nordgårdskolen — netop i bydelen 
med det største børnetal! Havde byen villet det godt for 


Gellerup, havde den i stedet bygget en ekstra ny skole. 
Og minimum som et kompromis fastholdt Nordgård- 
skolen op til 6. klasse — for på lukningstidspunktet var 
der faktisk ved at være gode takter i de små klasser. 
Skolen måtte ikke få en chance. 


'Helhedsplanen” 
Det er i det lys, man skal se den "Helhedsplan” for Gel- 
lerup, som Brabrand Boligforening (BBF) sammen med 
byrådsflertallet i Århus længe har forsøgt at trække ned 
over hovedet på beboerne. Men som har mødt så stor 
modstand, at den nu hænger i en tynd tråd. 
Kernepunkterne i den er udstykning til ejerlejligheder 
og nedrivning af gode boliger. Dermed er dens hovedmål 
ikke at gavne, men faktisk at fjerne 2/3 af områdets nu- 
værende beboere. Åbnes der op for salg til ejerlejlighe- 
der, har BBF og'det røde byrådsflertal” med et slag åbnet 
den ladeport, som boligforeningerne og oppositionen 
i Folketinget i årevis har kæmpet for at holde lukket. 


Når nedrivninger af tre boligblokke (som har ført til 
den største modstand) er med i planen, skyldes det hel- 
ler ikke saglige grunde ud fra beboerinteresser. Politisk 
set er årsagen kun, at det lige fra starten var et krav fra 
de borgerlige. I én eller anden form skulle der indgå 
nedrivninger — det var bare et generelt mantra, som 
man henholdt sig til. Teknisk set skyldes kravet noget 
så banalt et tidligere krav om en skråvej, som dog ikke 
længere er aktuelt. 

Men mere strategisk ses der et bagvedliggende sigte 
om, at markedskræfter og investor-interesser kommer 
til at erstatte beboer-demokratiet som styrende for 
områdets fremtidige udvikling. 


Modstand 


Som nævnt er planen løbet ind i vanskeligheder, da en 
underskriftindsamling har vist et stort flertal mod disse 
dele. Af de adspurgte har 93 % sagt nej, og selv med 
indregning af alle ikke-adspurgte (tomme lejligheder, 
ikke truffet hjemme) giver det stadig et solidt flertal på 
66 % mod planen. 

Spørgsmålet er så, om Løkkes nye plan kan bruges til 
at 'overrule' beboerdemokratiet? Det vil i så fald være 
en lidt underlig form for »inddragelse af nydanskere 
i beboerdemokratiet og i lokalpolitikken«, som det så 
smukt lyder på side 12! 





HANS JØRGEN VAD 

Mens verden skriger på vindmøller 


VESTAS FYRER 3. 





AG EST RTE TT Try LL: ER 


SAVE THE 
JOBS AT 


VESTAS! 


eStop the closures Save the planet 
MESSAGES OF SUPPORT TO SAVEVESTASØGMAIL.COM 





I 2009 foretog VESTAS massive fyringsrunder i England, det satte gang i en stor solidaritetsbevægelse 


Vindmøllekoncernen Vestas meddelte 26.10, at de vil 
fyre 3.000 arbejdere, heraf langt de fleste i Danmark. 
Fyringerne kommer, mens verden skriger på vindmøller, 
ogmens en ny fyringsbølge er på vej i både den offentlige 
og den private sektor. 


Vestas planlægger helt at lukke fire fabrikker i de såkaldte 
”udkants-områder”, hvor arbejdsløsheden i forvejen ram- 
mer hårdt. Det koster 130 arbejdspladser i Skagen, 235 i 
Rudkøbing, 343 i Viborg og 430 i Nakskov. 

Desuden vil de fyre 305 i Lem, Ringkøbing og Hammel 
samt 568 i Randers og Århus. Globalt skal der fyres yder- 
ligere 889. Vestas havde 30. september i alt 23.443 ansatte 
på verdensplan. 

Fyringerne kommer oven i fyringerne sidste sommer, 
som kostede godt 1.100 Vestas-arbejdspladser i Danmark 
og 600 på Isle ofWight. 

I november 2009, godt to uger før klimatopmødet i Kø- 
benhavn, fyrede verdens største producent af vingemøller, 
LM Glasfiber i Lunderskov, endnu 700 oven i de 1.200, de 
allerede havde fyret i 2009. 

Bare på de to virksomheder er der altså fyret over 6.000 
arbejdere i vindmølle-industrien på mindre end to år. 


Afvikling af vindmølleindustrien i Europa 

Årsagen er, at hverken den danske eller ret mange andre 
europæiske regeringer investerer ret meget i vindmøller 
for tiden. 

Det er vanvittigt, at mens verden skriger på vindmøl- 
ler, så går tusindvis af arbejderes evne til at bygge dem 
til spilde — bare fordi regeringer og virksomheder sætter 
profit over menneskers behov. 

Før den økonomiske krise for alvor slog igennem i 2008, 
kunne regeringsledere som Fogh og Merkel snakke sig 
varme om klimaet. Siden har de været tavse. 

Hvis de var lige så hurtige til at investere i vindmøller 
som til at love bankerne milliarder, kunne vi både være på 
vej til at gøre noget seriøst ved klimatruslen og have sikret 
10.000-vis af arbejdspladser. 


100.000 klimajobs 


Byggefagenes Samvirke i København har beregnet, at alene 
ved at renovere og efterisolere bygninger, kunne 25.000 
arbejdsløse bygningsarbejdere få arbejde. Sparede varme- 
udgifter og udgifter til bl.a. arbejdsløshedsunderstøttelse 
ville gøre en sådan investering udgiftsneutral. 

Hvis man lavede tilsvarende beregninger for investe- 
ringer i vedvarende energi (især vindmøller og solvarme) 
og i mere offentlig transport, ville man nemt kunne skabe 
over 100.000 nye arbejdspladser — og samtidig nedsætte 
CO2-udledningen betydeligt. 


Fyringsbølge på vej 
En uge tidligere kunne business.dk fortælle, at både offent- 
lige og private arbejdsgivere varsler tusinder af nye fyringer. 


Nationalisér Vestas - forsvar velfærden 
Både i vindmølle-industrien og i det offentlige er fyrin- 
gerne en følge afregeringens politik. Den vil ikke investere 
ivindmøller, og den skærer ned på bl.a. lærere, plejeper- 
sonale og kontorfolk. 

Vi har rigtigt meget brug for begge dele. Det handler 
både om arbejdspladser og om at dække nogle vigtige 
behov. 

Hvis vindmølle-industrien ikke synes, der er profit nok 
i at producere vindmøller i Danmark, så må vi kræve, at 
Vestas bliver nationaliseret, og at regeringen sikrer, at 
der bliver produceret vindmøller nok til at stoppe CO2- 
udledningen. 

På samme måde må vi kræve, at den offentlige velfærd 
bliver udbygget i stedet for at blive indskrænket. 

Men ingen af delene sker af sig selv. 


3F: Regeringen hykler 
Desværre ser det ikke ud til at 3E som organiserer de fleste 
af de fyrede, har tænkt sig at gøre noget for at forsvare 
arbejdspladserne på Vestas. 

Formanden for 3F's Industrigruppe, Mads Andersen, 
kan svinge sig op til at sige, at det er hykleri, når beskæf- 
tigelsesminister Inger Støjberg (V) lover støtte fra den 
såkaldte varslingspulje. 

Det har han fuldstændig ret i, men det sikrer jo ikke 
arbejdspladserne. 

Det mindste han kunne gøre var dog at kræve, at enten 
den nuværende eller en kommende S-SF-regering sikrede 
en udbygning af vindmølle-industrien. 


Lær af Frankrig - og Vestas 

Til gengæld er der udenlandske eksempler at lære af. 
Da Vestas sidste sommer fyrede 600 på Isle of Wight, 
besatte nogle af de ansatte fabrikken. Det satte gang i 
en stor offentlig debat om det vanvittige i at lukke en 
vindmøllefabrik. 

Selv om kampen dengang blev tabt, fordi den britiske 
Labour-regering nægtede at nationalisere fabrikken, så 
var udfaldet ikke givet på forhånd. Og lige så vigtigt: Den 
bragte for første gang fagligt aktive sammen med miljø- og 
klimaaktivister i kamp for den samme sag. 

På velfærdsområdet kan vi især lære af de franske strej- 
ker. De strejkende har opbakning fra et stort flertal af be- 
folkningen til at slås videre for velfærd og arbejdspladser. 

Uden organiseret modstand vinder vi hverken klima- 
kampen eller kampen for velfærd og arbejdspladser. 





JØRN ANDERSEN 


GIV LØKKE DET 
SIDSTE SKUB! 


VKO er i massive problemer. WikiLeaks afsløringer 
om Irak og skandalerne om overbetaling til privat- 
hospitalerne er i skrivende stund de mest synlige 
tegn på en regering, der har mistet opbakningen. 





VKO's problemer er ikke bare dårlig medieomtale, 
men en dybereliggende utilfredshed, med de mas- 
sive nedskæringer, den stigende arbejdsløshed, 
krigstræthed og manglende alternativer. 


Lad falde hvad ikke kan stå 

S og SF vil lade VKO falde, når de nu ikke kan stå selv, 
men kun for at tage deres plads og fortsætte den 
samme politik, med enkelte symbolske forbedringer. 
De vil fortsætte nedskæringer, som de allerede i dag 
gennemfører i de kommuner, hvor de har flertal, de 
vil fortsætte krigen i Afghanistan og de vil fortsætte 
den racistiske politik. 

S og SF ønsker et ghetto-forlig, der ikke inkluderer 
DF og EL. Ikke for at få et indhold som DF ikke kunne 
støtte, størstedelen af S og SF's ghettoplan kunne 
være skrevet af Pia Kjærsgård, så det er rent sym- 
bolsk, at DF ikke må være med. 

At Enhedslisten ikke må være med i forliget er 
derimod politisk bestemt, fordi de er de eneste, der 
peger på at problemerne ikke kan løses med mere 
straf og mere politi, heller ikke selv om man, som SF, 
kalder det lokalpoliti. 


Et skrækscenarie 

Hvis S og SF får magten vil mønstret gentage sig; 
borgerlige forlig med Venstre og Konservative, mens 
DF kan stå uden for og kritisere nedskæringerne og 
kræve mere hetz mod muslimer. 

Enhedslistens folketingsmedlemmer vil så stå på 
den anden fløj med de bedste argumenter, som Me- 
dierne sjældent vil viderebringe. 

Derfor er der en enorm fare for, at dem der vinder 
på skuffelsen, når en ny regering ikke indfrier forvent- 
ningerne, bliver Dansk Folkeparti, på samme måde 
som det republikanske højre i Tea Party-bevægelsen 
er dem, der vinder på skuffelsen over Obama. 

Hvis vi skal undgå dette skrækscenarie skal vi rette 
blikket uden for folketinget. Det er protester som 
strejkerne i Frankrig, der kan sætte en anden dagsor- 
den og skabe et alternativ til den borgerlige politik. 

Det store spørgsmål er hvor initiativet skal komme 
fra. I Frankrig tog de faglige ledere initiativet efter 
massivt pres fra neden. I Danmark ser de faglige 
leder til, mens nedskæringerne gennemføres. 


Hvis de danske faglige ledere skal presse til attage 
initiativer, kræver det organisering af de fagforenings- 
medlemmer, der vil slås. Det er der mange der vil, 
hvis de tror på, at det nytter noget. Det er socialisters 
opgave at pege på, at det nytter. En opgave, det bliver 
væsentligt nemmere at løse, hvis strejkerne vinder 
i Frankrig. 

DANSK FOLKEPARTI 15 ÅR 


I løbet af Dansk Folkepartis 15-årige historie er det 
lykkedes for Pia Kjærsgaard at fremstille DF som den 
lille mands — ja, hele folkets — stemme over for Elite- 
danmark. Men sandheden er stik modsat. DF har kon- 
sekvent støttet VK-regeringens omfordeling af penge 
fra bunden til toppen siden 2001. Samtidig har DF med 
sin racistiske og fremmedfjendske politik forgiftet til- 








værelsen for indvandrere og flygtninge. 


Der er to hovedgrunde til DF's højrepopulistiske suc- 
ces. VK-regeringen har givet DF en indflydelse, som intet 
tilsvarende parti i Europa har opnået gennem så lang 
tid. Og Socialdemokraternes kapitulation overfor såvel 
nyliberalismen og en stram indvandrerpolitik har givet 
plads til dem. 


Dansk Folkeparti kan trods partiets navn ikke forstås 
som et særegent dansk fænomen, men må forstås inden 
for rammerne af en generel, europæisk udvikling gen- 
nem 20-30 år, hvor nyliberalismens projekt har været, 
og stadig er, at tilbagerulle efterkrigstidens reformer, og 
hvor den reformistiske arbejderbevægelse frem for mod- 
stand har søgt mod midten, og hermed har undergravet 
sin egen basis. 

Næsten halvdelen af DF's stemmer kommer fra fag- 
lærte og ufaglærte arbejdere, mens det er ca. hver tredje 
socialdemokratisk stemme og kun omkring hver sjette 
stemme på Enhedslisten, der kommer fra samme gruppe. 


Forsvar for demokratiet? 

Dansk Folkeparti ynder at fremstille sig som forsvarere af 
vestlige værdier og vestligt demokrati, men deres demo- 
kratiopfattelse bryder reelt med demokratiske principper 
på væsentlige punkter. Principper som pluralisme og 
mindretalsbeskyttelse findes ikke i Dansk Folkepartis 
demokratiopfattelse. For dem er demokrati majori- 
tetsvælde: De, der har flertallet, bestemmer. 


Deres demokratiopfattelse giver dem mulighed for fint 
at kalde sig et demokratisk parti, samtidig med at de kan 
sige at der ikke skal være plads til Islamisk Trossamfund, 
som Pia Kjærsgård gør i et læserbrev i Berlinske Tidende 
27. oktober. 


DF's forhold til et andet vigtigt demokratisk princip, 
ytringsfriheden, er et andet eksempel på, hvordan de 
bøjer de demokratiske principper. Når ambassadørerne 
fra en række muslimske lande ønsker en samtale med 
Anders Fogh Rasmussen om Muhammedtegningerne 
og tre andre krænkelser af islam, kalder DF dette ønske 
for et angreb på ytringsfriheden, mens de selv vil for- 
byde arabiske tv-kanaler som Al-Jazeera og Al Arabiya. 
Også danskere, der bruger deres ytringsfrihed til kritik af 
hæres udleveringer af fanger til tutor i Irak får at vide af 
Søren Espersen, at de må ”stå frem som mandfolk”. Og 
at det er problematisk, at der ”…. kastes smuds på hæren 
ien situation, hvor de danske soldater har utroligt svære 
arbejdsvilkår”. 


På den måde ligger der indbygget nogle meget auto- 
ritære og intolerante tendenser i DF's fortolkning af 
demokrati og ytringsfrihed. 


Mere end fremmedhad 

Fremmedhadet og den autoritære demokratiforståelse 
kan ikke alene forklare DF's opbakning. Det er reelt nok, 
at partiet gennem sin hetz mod islam henter stemmer, 
men rendyrkede racistiske lister får næsten ingen stem- 
mer, når de opstiller til kommunalvalg. 

At man ikke kan skabe politisk opbakning alene ved 
hetz mod muslimer kan man også se af Karen Jespersens 
skæbne. Hun har profileret sig mere og mere som kritiker 
af islam, bl.a. med udtalelserne om, at talsmanden for 
Muslimsk Fællesråd, Zubair Butt Hussain, gik ind for 
stening af kvinder. Hendes vedvarende islam-kritik endte 
med at hun blev betegnet som en slags nørd, der havde 





fået islam på hjernen. Og for udtalelserne om Zubair Butt 
har hun nu også fået en injurie-dom imod sig. 


Partiets opbakning skyldes især, at det har haft succes 
med at fremstille sig som et socialt ansvarligt parti. Deres 
slogan op til kommunalvalget i november sidste år lød: 
Der skal være råd til velfærd! Vi skal have verdens bedste 
offentlige sundhedsvæsen! 


Derudover er deres sociale profil blevet pudset af ved at 
kræve synlige symbolske indrømmelser, fx ældrechecken, 
til gengæld for at støtte til resten af VK-regeringens politik. 


Højrepopulister 

Dansk Folkepartis sociale profil er bluff. Glem ikke, at det 
var drømmen om nedskæringer i den offentlige sektor, 
der fik Kjærsgaard til at gå ind i politik. Som leder af Frem- 
skridtspartiet sagde hun, at "den offentlige sektor skal på 
en kraftig slankekur". 


Dansk Folkepartis praksis er i klar modstrid med par- 
tiets erklærede politik. Regeringen og Dansk Folkepartis 
skattereform er historisk skæv; bankdirektøren får knap 
40.000 mere om måneden, mens folkepensionisten få 150 
kr. og folkeskolelæreren 500 kr. mere om måneden. Og DF's 
synderegister er efter ni års VKO samarbejde alenlangt. 


Dansk Folkepartis relativt store opbakning fra bl.a. fag- 
lærte og ufaglærte og deres reaktionære dagsorden har 
skabt forvirring i arbejderpartierne. Dels mener mange, 
at man kan stoppe Dansk Folkeparti ved mere eller min- 
dre at overtage partiets islamhetz, kræve hårdere straffe 
osv. Taktikken har trukket venstrefløjen til højre og øget 
opbakningen til Pia Kjærsgaard. 


Ikke nazister 

Nogle af dem, der har fastholdt kritik af alle aspekter af 
DE, karakteriserer dem som et nazi-lignende parti med 
en respektabel facade. Men den fascistiske fare omkring 
Dansk Folkeparti ligger ikke i selve partiet, men i at par- 
tiets racisme står næsten uimodsagt, hvilket skaber gode 
betingelser for egentlige nazister. 


Grunden til at DF ikke kan betagnes som et nazi-lignen- 
de parti er, at de ikke har nogen voldelige stormtropper, 
der går til angreb på politiske modstandere. Og at ledelsen 
i partiet siden stiftelsen har arbejdet ihærdigt på at lægge 
afstand til den ekstreme højrefløj og egentlige nazister, 
bl.a. gennem eksklusioner. 


Svigtet 
Det er partiets antielitære tilgang, der har fastholdt dets 
opbakning, da medlemmerne og vælgerne føler at de 
er blevet svigtet af overklassen og Socialdemokraterne. 

Spørger man partiets medlemmer, finder man udtalel- 
ser som denne: "Det der arbejderparti, som vi havde i 
gamle dage, som hed Socialdemokraterne, det var jo 
alle slags, der var jo postbude, der var arbejdsmænd 
og så videre. I dag er det bare akademikere." 


Under højkonjunkturen i 50'erne og 60'erne, blev 
store dele af velfærdsstaten etableret, med støtte 
fra Socialdemokraterne og resten af arbejderbe- 
vægelsen. Men da den økonomiske krise slog 
igennem i 70'erne, vidste Socialdemokraterne 
ikke hvordan de både skulle opbygge velfærds- 

sten og administrere kapitalismen i krise. Resultatet 
blev, at man i 1982 måtte opgive regeringsmagten til de 
borgerlige. 


Da socialdemokratiet i 1993 igen fik magten, var det med 
et nyt politisk program, hvor man i stigende grad havde 
overtaget de borgerliges ideer om liberalisering af vel- 
færdsstaten og om at underlægge sig markedskræfterne. 
Samtidig løsrev man partiet fra det hidtidige stærke bånd 
til fagbevægelsen, fx ved at opsige det direkte samarbejde 
med LO. 


Reelt afskrev man sig sin hidtidige basis i arbejderklas- 
sen for i stedet at appellere til middelklassen med en 
politik, der stort set ikke kunne skelnes fra de borgerliges, 
med forkortelse af dagpenge perioden fra 7 til 4 år, indgreb 
i efterlønnen og massive privatiseringer. 


Mange arbejdere står derfor politisk rådvilde, og det har 
DF udnyttet. Men denne rådvildhed giver imidlertid også 
svaret på, hvordan DF's indflydelse kan bekæmpes, nemlig 
ved at der bliver opstillet et stærkt politisk alternativ, deri 
lyset af den økonomiske krise går til kamp for at forsvare 
velfærden og for at bekæmpe fyringer og lønnedskærin- 
ger. Det kræver, at aktivister, fagforeninger, arbejdere 
og medlemmer af venstrefløjspartierne går sammen på 
gulvplan og formulerer et alternativ i form af solidariske 
løsninger. Men det kræver samtidig at de, der kæmper for 
de solidariske løsninger, ikke nøjes med at tale omforde- 
ling, men også går direkte i kødet på muslimhetzen og den 
autoritære demokratiopfattelse. Og forklarer, hvordan det 
svækker kampen for solidariske løsninger. 





HANS ERIK MADSEN OG MARTIN JOHANSEN 

UDKANTSDANMARK 


Det begyndte med et sygehus i Holstebro. Regeringen 
ville lukke sygehuset, og det tog borgerne i Vestjylland 
ualmindeligt ilde op. Her to år efter har utilfredsheden 
spredt sig til hele det svært definerbare område, man 
kalder udkantsdanmark. 


Der er dannet et nyt parti, Fælleslisten, som har udkants- 
danmark som selve sit grundlag. Venstres traditionelle 
bagland føler sig forsømt. Dansk Folkeparti fisker stemmer 
i smult vande, og hele opgøret fra provinsen kan påvirke 
mandaterne ved næste valg. 


Virkeligheden er hård 

Frustrationerne i Vestjylland er ægte. Trods nye motorveje, 
så bliver der længere til sygehuse, offentlige myndigheder 
og ikke mindst arbejdspladserne. Og det sker ikke kun 
i Vestjylland. Udkantsdanmark defineres tydeligst i de 
fattigste kommuner i Vestsjælland, på Lolland-Falster, 
Langeland, Bornholm og i Tønder. 

I disse områder lever 6-8,5 pct. af børnene i fattigdom, 
hvilket er 2-3 gange så meget som de normale kommuner. 
Her er folk mere syge, mere arbejdsløse, lavere uddannet 
og generelt dårligere stillet. 

Her er udsigten til et nyt job i trygge omgivelser en luk- 
sus. Og hver eneste gang en fabrik lukker ned, et postkon- 
tor lukker, en skole nedlægges, eller et sygehus forsvinder, 
gør det ekstra ondt. Så råbet om hjælp er meget forståeligt. 

Spørgsmålet er så, om det er politikerne generelt, som 
er problemet, og om det kan løses ved at vælge nogle nye, 
som fx Fælleslisten? 


Kapitalkoncentration 

På mange måder begyndte udkantsdanmarks problemer 
allerede for 150 år siden, da industrialiseringen tog fart 
for alvor. Det magtmæssige fokus i Danmark flyttede til 
København, og de fattige fra landet tog i stigende grad 
arbejde i byernes eksplosive industriudvikling. 

Udviklingen foregik sidenhen mindre drastisk i den 
første halvdel af 1900-tallet, hvor byerne og industrien 
voksede i et jævnt tempo. Først efter 2. verdenskrig tog 
udviklingen for alvor fart, da landbruget blev industriali- 
seret og urbaniseringen blev dominerende. 

Nu var det ikke længere godsejerne og til dels bønderne, 
som bestemte, men bykonger og direktører, som svingede 
dirigentstokken. 

I de seneste 2 årtier er der sket en yderligere afvandring 
fra landet til byerne, hvor ikke bare landsbyerne blev af- 
folket, men store regionale områder, fx Lolland-Falster, 
blev hægtet af udviklingen. 


Den væsentligste faktor er blevet kaldt globaliseringen, 
hvor først de store multinationale virksomheder og siden- 
hen en masse mindre industri flyttede produktionen ud 
i verden, hvor arbejdskraft og omkostninger er markant 
lavere. Beslutninger om lukningen af fx de store værfter 
erikke taget af politikere, men af direktører og aktionærer. 

Den nuværende krise har skabt endnu en omgang, hvor 
virksomhederne har lukket afdelinger, fyret faglærte og 
ufaglærte og ikke mindst skåret ned på produktionen. 
Det rammer igen hårdest i de områder af Danmark, hvor 
en industri giver job og omsætning til et lokalsamfund. 

Et af de skræmmende eksempler er slagterierne, som er 
lukket i hobetal, fordi det bedre kan betale sig for svineba- 
ronerne at køre de døde dyr til Tyskland, hvor polske og 
ukrainske slagteriarbejdere kan arbejde for 50 kr. i timen. 


Groft sagt kan vi kalde det for kapitalismens centrifugal- 
kraft, hvor alt koncentreres og det overflødige smides bort. 
Igennem hele kapitalismens udvikling er koncentration af 
produktion og kapital i stadig større enheder en rød tråd. 

Det er denne udvikling, som fremtvinger urbaniseringen 
og affolkningen af landet og hele regioner. 

I Danmark snakker vi om udkantsområder, mens det 
på globalt plan handler om en kæmpe migration fra land 
til by og fra landarbejde til industriarbejde. Derfor vokser 
slumbyerne i udviklingslandene og derfor bliver store 
landområder mere og mere fattige. 

På mange måder kan vi se selve kapitalismens væsen 
udfolde sig på den globale scene, hvor mere end 1 mil- 





Traktortræf i udkantsdanmark 


liard mennesker bor i slum i den 3. verdens millionbyer 
som Lagos (Nigeria), Cario (Egypten), Mexico City, Beijing, 
Manila osv. 


Nyliberalisme og centralisering 
af det offentlige 


Men kapitalismen er ikke bare en maskine, der kværner alt 
på sin vej. Den er også befolket af mennesker, som tager 
beslutninger. Hvor direktører og aktionærer er drevet af 
jagten på profit og rigdom til sig selv, så fungerer de fol- 
kevalgte politikere på en anden præmis. 

På den ene side skal de vælges og på den anden side 
skal de levere til erhvervslivet. De danske politikere har 
gennem de sidste 25 år leveret nyliberale løsninger til gavn 
for kapitalens koncentration og urbanisering. 

De har gennemført en stærk centralisering af det of- 
fentlige sygehusvæsen og skolesystem, hvor massevis af 
skoler og lokale sygehuse er lukket. Politikerne har lukket 
de lokale posthuse. De har afskaffet lukkeloven og givet lov 
til en stærk koncentration af butikshandel til store centre 
og kæder som fx Dansk Supermarked. 


Politikernes beslutninger fjerner de lokale muligheder 
for at små samfund kan fungere og de ermed til at nedlæg- 
ge titusinder af offentlige arbejdspladser i lokalsamfundet. 
Det sker for at ”effektivisere” og spare. Så selvfølgelig gør 
det noget, hvad politikerne beslutter. 


Som en ekstra smertefuld dimension er der det store de- 
mokratitab, som opleves lokalt. Med kommunalreformen 
og regeringens centralisering er der blevet meget langt 
for store dele af udkantsdanmark til der, hvor beslutnin- 
gerne tages. Politikerne kan gemme sig langt væk fra den 
ubehagelige lokale virkelighed, og håbe på, at de får ros 
af direktøren og landspolitikerne i stedet. 


Så selvfølgelig er der brug for oprør fra alle kanter i Dan- 
mark mod kapital og politikere. Ikke tilbage til gadekæret, 
men frem mod solidarisk velfærd for alle. 





JAKOB NERUP 

Der vil altid være forskelle i sundhed — dvs. at enkelte 
personer, og i nogle tilfælde også grupper, er mere 
udsat for sygdom end andre. Det kan f.eks. skyldes 
genetiske mønstre i forskellige befolkningsgrupper, 
alders- og kønsforskelle eller tilfældige variationer i 
sygdomsmønstre. Men selv om det i sagens natur kun 
er kvinder der dør i barselsseng, er det ingen natur- 
lov, at risikoen for at dø i barselsseng er 1 til 4100 for 
kvinder i den industrialiserede del af verden, mens den 
for kvinder i de afrikanske lande syd for Sahara er 1 til 
13. Den enorme forskel skyldes hverken genetiske el- 
ler kulturelle forskelle — det skyldes først og fremmest 
en enorm forskel i levestandard, samt ringe adgang 
til sundhedsydelser for befolkningen i fattige lande. 


Når forskellene i sundhed således bliver systematiske, 
socialt betingede (og dermed også undgåelige), og uret- 
færdige, er der tale om social ulighed i sundhed, og denne 
ulighed er en af de største trusler mod befolkningssund- 
heden på verdensplan. Problemet er selvsagt åbenlyst 
hvis vi sammenligner de fattigste lande med den rige del 
af verden. Men også indenfor de rigeste, industrialiserede 
lande ses der udbredt social ulighed i sundhed 

I flere større danske folkesundhedsundersøgelser, 
oplever de socialt bedst stillede i gennemsnit 10 raske 
leveår mere end de socialt dårligst stillede. Og blandt 
personer der får en blodprop i hjertet, er dødeligheden 
højere blandt dem med lav socioøkonomisk status, og de 
modtager i gennemsnit færre ikke-akutte behandlinger, 
og opstarter sjældnere med evidensbaseret medicinsk 
behandling end dem med høj socioøkonomisk status. 


Også indenfor andre sundhedsmål, som dødelighed, 
sundhedsvaner og sygdomsbyrde ses tydelig social ulig- 
hed. Og selv om den er mest tydelig, når de dårligst stillede 
grupper sammenlignes med de bedst stillede, så er ulighe- 
den gennemgående og gradvis igennem hele den sociale 
rangstige. Dette kaldes den sociale gradient i sundhed. 

Den sociale gradient i sundhed og er grundigt beskrevet, 
bl.a. i et studie af sundhedstilstanden blandt det britiske 
embedsværk-Whitehall-studierne. Her viste det sig, at de 
embedsmænd der var ansat i de laveste funktionærstil- 
linger havde væsentligt højere dødelighed og sygelighed 
end toplederne i organisationen — og det, selv om de la- 





vest placerede tilhører den relativt velbjergede del af den 
britiske middelklasse. 

De tidligere omtalte resultater fra Whitehall-studierne 
er med til at belyse, at social ulighed i sundhed ikke kun 
handler om forskelle i materielle vilkår, men i høj grad 
også beror på komplekse, psykosociale forhold. Dette kan 
f.eks. være oplevelsen af at have indflydelse på og kontrol 
over egne arbejdsforhold, samt adgang til ressourcer som 
uddannelse, viden, indflydelse og sociale netværk — med 
andre ord de vilkår man vokser op, lever og arbejder under 
igennem et helt livsforløb. 

Men også adgangen til sundhedsydelser spiller en vigtig 
rolle. Dette handler både om den konkrete adgang til diag- 
nostik, behandling, pleje og medicin. Men også om det ud- 
bytte man får af behandling, forebyggelse og information. 


I Danmark har den borgerlige regering igennem en 
årrække ført en målrettet og offensiv politik for at øge 
markedsorienteringen indenfor sundhedsvæsenet, bl.a. 
gennem det udvidede frie sygehusvalg, og indførslen af 
arbejdsgivernes fradragsberettigelse for private sygeforsik- 
ringer, samtidig med at det tilbageværende og afpillede of- 
fentlige sundhedsvæsen udsættes for frontalangreb, med 
fyringer i hundredtals og stadige nedskæringer. Formålet 
har været at åbne en ladeport for det private erhvervsliv 
indenfor sundhedsområdet. 

Den enorme og gennemgribende sociale ulighed i sund- 
hed skyldes grundlæggende set nogle samfundsstrukturer, 
der er bygget op omkring udbytning, hierarki og frem- 
medgørelse, og dette gør os generelt sygere. Den britiske 
sociolog Richard Wilkinson har igennem en årrække 
undersøgt sammenhængen mellem graden af ulighed 
indenfor industrialiserede lande — og hvordan sundheds- 
tilstanden ser ud i den pågældende befolkning, og der er 
en tydelig tendens til at befolkningen er sygere i lande hvor 
der er stor ulighed mellem de fattigste og de rigeste. Dette 
styrker dermed argumentet om, at usunde og uretfærdige 
samfundsstrukturer giver dårligere befolkningssundhed. 





IDA H. JAKOBSEN 


KØNSKVOTER ER 
KØNSDISKRIMI- 
NERENDE 


Læserbrev af Sonja Lange 


I DR's dramaserie ”Borgen'” søn. d. 24. ok- 
tober var temaet for afsnittet kønskvoter 
i de danske bestyrelser. Men dramaet gik 
imidlertid ikke på det politiske spørgsmål, 
men derimod på intriger på Christiansborg og 
hårde forhandlinger med erhvervslivets top. 


Det interessante (og skræmmende) er dog, at 
spørgsmålet om indførelsen af kønskvoter var 
en selvfølgelighed for alle i den fiktive regering, 
der generelt i serien opfattes som en regering, 
der handler ”politisk korrekt”. Men hvornår 
har det sidst været politisk korrekt at opdele 
folk på baggrund af køn? Også i virkelighedens 
verden opfattes spørgsmålet om kønskvoter af 
mange som et kvindekampsspørgsmål. Dette 
er imidlertid helt forkert - og direkte skadeligt 
for kvindekampen og kampen for ligestilling 
generelt. 


De danske bestyrelsesposter og andre ledel- 
sesstillinger er i højere grad besat af mænd 
end kvinder — på trods af det faktum, at kvinder 
overhaler mænd på de længere videregående 
uddannelser. Det er udtryk for en skævvridning 
et eller andet sted. Men kønskvoter kan kun 
skade kvindernes kamp for ligestilling, hvis man 
ser det som et kønspolitisk spørgsmål. 


Hvis man forestiller sig scenariet, hvor køns- 
kvoter er indført for de danske bestyrelser - 
hvad vil der så ske i den situation, hvor en post 
skal besættes og det skal være en kvinde, der 
skal have jobbet? Ikke alene vil det give en 
ualmindelig diskriminerende jobannonce, der 
vil også stilles stort spørgsmål ved den ansattes 
kompetencer - var der en mand, der i virkelig- 
heden var bedre til den post? Blev hun ansat 
fordi hun var kvinde? 


Det kan aldrig føre noget godt med sig at 
definere folk ud fra køn, ligesom der også er 
en grund til man ikke søger specifikt efter en 
person til en bestyrelsespost, der har lys hud, 
store bryster, mørkt hår, eller hvad man nu 
kunne finde på. 


Når det er sagt, så kunne man nok godt finde 
grunde til, at det er sværere for kvinder at få en 
toppost end det er for mænd. Det kan være fordi 
spørgsmålet om køn er så definerende i børns 
barndom - piger og drenge bliver opdraget for- 
skelligt og der bliver ofte stillet anderledes krav 
til piger, end der gør til drenge. Det kan også 
være fordi reglerne for barsel ikke er ligestillet 
på kønnene, og det stadig ses som kvindens 
job at passe børn og hus. Men lad os finde 
årsagen til skævvridningen i stedet for at lave 
diskriminerende love, der kun gør kvinderne en 
bjørnetjeneste. 


Endelig er det afgørende i kvindekampen 
ikke antallet af kvinder i bestyrelse, men den 
diskrimination der rammer flertallet af kvinder, 
der ikke sidder i bestyrelser, mangel på ligeløn, 
for meget arbejdet i hjemmet med børn osv. 

KRIGSMAGERNE HR 


MA TÅBE, 
HVIS FREDEN 
SKAL HAVE EN 
CHANCE 


En ny stor interviewundersøgelse dokumenterede det 
som mange uafhængige Afghanistan-kendere længe 
har sagt: 

Afghanerne er trætte af voksende arbejdsløshed, fat- 
tigdom, bomber, natlige raids, fængslinger, tortur og 
ydmygelser. Afghanerne vil have de fremmede tropper ud. 

Det er holdningen hos 90-95 % af befolkningen, uanset 
hvilket samfundslag eller etnisk gruppe de kommer fra. 
De sidste 5-10% har profiteret af krigen, lovløsheden og 
korruptionen, så de ønsker fortsat USA og NATOs tilste- 
deværelse. 











Modstanden mod besættelsesmagten vokser. Den bety- 
der, at USA og NATO er ved at tabe krigen. Derfor har de 
opgivet at kontrollere landområderne, hvor 80% af afgha- 
nerne bor. I stedet samler de styrkerne i de største byer. 

Karzai, den mand som USA indsatte som præsident og 
stadig beskytter, kritiserer åbent bombningerne af civile og 
andre overgreb. Han inviterer til forhandling med Taliban 
og andre oprørere, samtidig med at amerikanske special- 
styrker myrder deres ledere i hobetal. 


Alligevel taler Lene Espersen, Gitte Lillelund Bech og 
Lars Løkke om, hvor godt det går i Afghanistan. Ja, selv 
NATO's generalsekretær, Anders Fogh Rasmussen fasthol- 
der, at nu er det lige før Taliban er knækket. Enten aner de 
ikke hvad de snakker om — eller også lyver de. Det sidste 
er nok mest sandsynligt. 

Sandsynligvis vil USA og NATO snart miste kontrollen 
med byerne. For planen om at uddanne afghansk politik og 
militær til at overtage kontrollen og sikre Karzais regime, er 
heller ingen succes. Så vil USA og NATO erklære ”arbejdet 
gjort færdigt”, ligesom det for nylig skete i Irak. Derefter vil 
USA og NATO krybe ind i de 48 permanente baser, som de 
har tilladelse til at beholde for evigt. Med relativt få soldater 
vil USA og NATO så have kontrol med, men ikke ansvar 
for Afghanistan. De vil bedre kunne kontrollere regionens 


øvrige stormagter: Kina, Indien, Pakistan, Rusland og Iran. 
De vil kunne kontrollere olieledningen, som nu er bygget 
gennem Afghanistan, og de vil kunne udnytte de nyfundne 
råstoffer og mineraler i Afghanistan. 


Debatten om Afghanistan foregår ofte på den falske 
præmis om den gode krig og om at gøre arbejdet færdigt. 

Hvis der nogen sinde har været noget om snakken om 
den gode krig, så er der intet tilbage. Der er intet tilbage 
af det mange afghanere håbede på, som mange danskere 
troede på og som mange danske soldater har troet, de 
kæmpede og døde for. 

Derfor er det meningsløst at tale om at gøre et arbejde 
færdigt, som aldrig skulle have været påbegyndt. Det 
betyder reelt at forlænge krigen så lang tid, som det tager 
besættelsesmagterne at organisere tilbagetrækningen 
uden at tabe ansigt. 

Det lykkedes i Irak. Hvis det lykkes i Afghanistan, så vil 
USA og NATO gøre detigen. Vi vil blive fyldt med løgne om 
nye terrorister, som truer os. Og militær magtanvendelse 
vil fortsat være den normale globale omgangsform. 

Der er mange fordele ved sætte en kæp i hjulet på su- 
permagten USA og militæralliancen, NATO, så de tvinges 
til at trække deres soldater hjem. 

Den afghanske befolkning vil slippe for bomber, natlige 
raids mv. — færre vil dø. 


Udenlandske soldater kan 
beholde liv og førlighed 


Muligheden for fred og forsoning i Afghanistan vil blive 
meget større. 

Svækkede supermagter og militære alliancer giver plads 
for civile og demokratiske kræfter. 

De enorme forsvarsbudgetter kan bruges på ulandsbi- 
stand, velfærd og klimajobs. 


Vi har meget at vinde. Men USA og NATO har meget at 
miste. Den dybe økonomiske krise betyder en voldsom 
konkurrence mellem virksomhederne. De får militær 
overlevelseshjælp fra deres hjemlande. Så krisen og krigen 
er to sider af samme system. 

Magthaverne forsøger at få arbejderne til at betale for, 
at de kan overleve krisen. Det gælder i USA, Danmark 
og Afghanistan. De er kun et lille mindretal. Vi er et stort 
flertal, som ønsker global retfærdighed. 





LENE JUNKER 


Interview med Naglieb Khaja 


Socialistisk Arbejderavis har talt med den dansk- 
afghanske freelancejournalist Nagieb Khaja. Han har 
for nyligt været i Afghanistan som led i et projekt om 
civic journalism for Danmarks Radio, der indebærer en 
gruppe lokale landsbyboere i Helmand-provinsen, som 
udstyret med mobile videokameraer, kan fortælle om 
deres hverdag. Han tegner her et billede af medierne og 
situationen i Afghanistan. 


Medierne 

”80 procent af den afghanske befolkning bor i landsbyerne 
og vi vil give dem en stemme. Hele konceptet er at være 
dér, hvor tingene foregår” lyder det fra Nagieb. De danske 
og vestlige medier har hidtil primært brugt hovedstaden 
Kabul, som base og opereret i sikre områder, ofte med mi- 
litæropbakning i ryggen og anvendt metoden Embedded 
Journalism. ”I det billede der er blevet givet af medierne, 
har det været mere reglen end undtagelsen, at det har væ- 
ret misvisende,” udtaler Khaja og fortsætter: ”Både Irak- og 
Afghanistan-krigen har været et nederlag for journalistik- 
ken. Vi har givet et misvisende billede.” WikiLeaks er en at 
de få undtagelser i mediebilledet. 

WikiLeaks nyeste afsløringer af bl.a. danske troppers 
udlevering af tilfangetagne oprørere til irakiske tropper er 
efter Nagieb Khajas mening ikke langt fra, hvad man kunne 
forestille sig ske i Afghanistan. Den irakiske og afghanske 


efterretningstjeneste og voldsmagt ligner hinanden og er 
præget af at være meget voldelige. I forhold til WikiLeaks 
arbejde mener Khaja dog, de drager nogle konklusioner i 
forhold til Afghanistan, som ikke er dokumenteret. Eeks. 
at Irak i langt højere grad skulle være et blodbad. ”Afgha- 
nistan er ikke et register-samfund som Irak, og mange ting 
bliver der slet ikke holdt styr på,” siger han som begrun- 
delse for, at Afghanistan kan være lige så blodigt som Irak. 


Situationen i Afghanistan nu 

Ifølge Nagieb Khaja er situationen i Afghanistan den, 
at man opererer med 2 verdener. Den ene verden er de 
sikre byer i det sydlige og nordlige Afghanistan, for eliten 
og med forholdsvis vækst, men med en økonomi fuld- 
stændig afhængig af udenlandsk investering og tilskud. 
Den anden verden, den langt de fleste afghanere lever i, 
er et stagneret samfund uden infrastruktur, elektricitet, 
rent drikkevand og frem for alt sikkerhed. ”Alle de ting der 
skal til for udvikling er mange steder besværliggjorte eller 
umulige at gennemføre.” 

Ifølge Nagieb har oprørsgrupper mange steder grebet 
til våben og kontrollerer nu reelt hele landsbyer. ”De 
her mennesker har ikke tillid til hverken den afghanske 
regering eller internationale organisationer — enten er 
de ikke interesserede eller også plyndrer de projekterne 
— nogle steder er det simpelthen blevet for sent at yde en 


genopbygning.” 


Er der overhovedet en løsning? 

Billedet, Nagieb Khaja tegner af Afghanistan, ser unæg- 
teligt håbløst ud. Man har fra Karzai-regeringens og de 
udenlandske styrkers side gennem den senere tid haft 
en dialog i gang med den langtfra homogene oprørsbe- 
vægelse. Forhandlinger med Taliban er han dog mere i 
tvivl om: ”Det kan godt være, der er forhandlinger om 
forhandlinger,” siger Nagieb og fortsætter: ”Oprørerne og 
Taliban ved jo også godt, at det er dem der har teten, og at 
der er udsigt til at de kan vinde.” 

Til spørgsmålet om hvad der vil ske hvis NATO og 
ISAF-styrken trækker sig ud, forestiller Nagieb Khaja sig, 
at tingene måske vil komme til at ligne situationen i pre- 
taliban tiden. ”Det vil være Taliban og deres nye allierede 
som får overtaget, men det kommer også an på hvordan 
man trækker sig tilbage — og det handler om økonomi, dvs. 
om en tilstedeværelse er en god investering. Det bedste for 
alle parter og en oplagt løsning på konflikten er fredsfor- 
handlinger. Det gik desværre først op for Nato og Karzai, 
at det var den eneste realistiske løsning på konflikten på 
et tidspunkt, hvor muligheden var forpasset. Nu er det 
ikke sikkert, at Taliban og deres allierede vil gå med til for- 
handlinger, fordi de står så stærkt,” afslutter Nagieb Khaja. 

— unfair for arbejderklassen 


Ude på de danske arbejdspladser og iblandt de mange 
arbejdsløse er der utryghed og frustration. Bliver vi fyret, 
fortsætter krisen og bliver der nye jobs? Den borger- 
lige regering har med al tydelighed vist at den hverken 
garanterer mod fyringer eller hjælper de arbejdsløse. 
Tværtimod så overlades alt tilmarkedets rå brutalitet og 
de arbejdsløse plages af meningsløs kontrol uden udsigt 
tiljob. Derfor ønsker rigtig mange et regeringsskifte, fordi 
håbet om bedre tider ikke er opgivet. Og mange ønsker 
at tro på S+SFs løfter om socialt indstillede løsninger. 


Spørgsmålet er så om S+SF vil indfri forventningerne. 
Rent retorisk lægger S+SF altid vægt på beskyttelse af 
velfærden og skabelsen af arbejdspladser. Men grundlæg- 
gende set vil de ikke fravige den nyliberale økonomiske 
politik. 


For det første er S+SF med i alle store flerårige forlig om 
alt fra forsvar, klima og uddannelse og til erhvervspolitik- 
ken. Disse forlig vil vare en del år fremover og i praksis være 
den primære ramme for Folketingets politik. Disse forlig 
indebærer blandt andet en fortsat svækkelse af de faglige 


De unge bliver syndebuk 


Regeringen kalder det for genopretning, 
når de endnu engang skærer ned på 
ungdomsuddannelserne. Der skal ifølge 
regeringens såkaldte genopretningsplan 
de næste 4 år skæres 2 % hvert år af de 
såkaldte taxameterbevillinger til uddan- 
nelsesinstitutionerne. Det er en del af 
regeringens såkaldte genopretningsplan. 


Regeringen har som erklæret målsætning, at mindst 95 
% af en ungdomsårgang skal gennemføre en erhvervsud- 
dannelse. Men virkeligheden viser, at det går den forkerte 
vej. Stadigt flere unge får aldrig afsluttet en uddannelse. 
Det nærmer sig, at hver fjerde ikke får en uddannelse. 


Regeringen bruger flotte ord og pæne målsætninger, 
men virkeligheden er en anden. Der mangler praktik- 
pladser, i juli måned stod 8.559 erhvervselever ifølge 
LO uden praktikpladser, samtidigt med at der skæres i 
tilskuddene til skolepraktik. 


Erhvervsskolerne er nedslidte gennem års nedskærin- 
ger og besparelser. Mange af de elever, der starter på en 
erhvervsskole, får aldrig den støtte og de muligheder, der 
skal til, for at de kan gennemføre en uddannelse. Resul- 
tater er, at mange elever dropper ud undervejs og ender 
blandt dem, der aldrig får sig en uddannelse. Grundet alle 
nedskæringerne er erhvervsskolerne ikke mindst blevet 
dårlige til at hjælpe unge med problemer. Det er i dag 
kun knap halvdelen af alle elever, der i dag gennemfører 
den erhvervsuddannelse, de starter på. 


Regeringens egne prognoser siger, at med aldersforde- 
lingen i samfundet bliver det i en stigende grad nødven- 
digt med flere unge, der får en kvalificeret uddannelse. 
Men den førte økonomiske politik viser altså et andet 
billede, når man de næste 4 år vil spare over 2 milliarder 
på uddannelsesinstitutionerne. 


Bliver det så bedre med en ny regering af Socialdemo- 
kraterne og SF? I de to partiers fælles finanslovsudspil 
for 2011 skitserer de problemerne, men lover sådan set 
kun flere penge til sikring af praktikpladser gennem en 
ny udligningsordning finansieret af virksomhederne. De 
to partier lægger også op til en forbedring af taxameter- 
bevillingerne til skoler iudkantsdanmark, men taler ikke 


uddannelser, flere forurenende motorveje osv. 


For det andet er S+SFs grundlæggende udgangspunkt 
for økonomien at den skal styres af markedet og at er- 
hvervslivet skal støttes, ikke tæmmes. Det betyder fx at 
lønmodtagerne ikke skal forvente en hjælpende hånd ved 
de næste overenskomstforhandlinger, tværtimod vil en ny 
regering ikke tøve med at gribe ind til arbejdsgivernes for- 
del. Det har vi set tidligere socialdemokratiske regeringer 
gøre, og det vil de gøre igen. 

For det tredje skal vi ikke lade os nare, når S+SF snakker 
om vækst og offentlige investeringer, så mener de ikke at 
det offentlige skal vokse og producere mere. Nej deter det 
private erhvervsliv som skal vokse. Fx betyder en fremryk- 
kelse af offentlige investeringer i skoler og ældreboliger, 
at kommunerne skal have lov til at betale penge til det 
private erhvervsliv som skal bygge og nogen steder drive 
institutionerne. Det hjælper på vores velfærdydelser, men 
det rykker intet ved at det er markedet som styrer. 


For det fjerde er det vigtigste element i S+SF plan at ar- 
bejderne skal yde mere, de såkaldte 12 minutter om dagen. 


Der er lagt op til trepartsforhandlinger, hvor en ny regering 
vil presse fagbevægelsens top til at acceptere mere arbejde 
fra deres medlemmer. Og de vil sikre sig at toppen vil holde 
igen på protesterne. Dette er et sprængfarligt punkt, fordi 
de fleste lønmodtagere ikke vil arbejde mere og en stor del 
af de lokale fagforeningsfolk ikke støtter tanken. 

For det femte er løfterne til de arbejdsløse meget krypti- 
ske. På den ene side lover de at skaffe flere i arbejde. Men 
uden at igangsætte omfattende offentlige projekter i form 
af fx infrastruktur til vejbaner, klimabyggerier af huse og 
vindmøller eller seriøs opnormering af personalet i vel- 
færdssektoren er det varm luft de sælger. Og de arbejds- 
løse skal ikke forvente at perioden for understøttelse igen 
sættes op fra 2 til 4 år. Måske kan vi håbe på at den mest 
hjernedøde kontrol og aktivering forsvinder. 


Det vi i bedste fald kan håbe på fra en ny regering er en 
fortsættelse af den nyliberale politik minus 10 %. Det er 
selvfølgelig bedre end at fortsætte som nu, men når krisen 
fortsætter og markedet fyrer, så er der brug for meget mere. 





JAKOB NERUP 








De unge tar ansvar. Alligevel er de en af de grupper der bliver sorteper 


om et generelt løft til erhvervsskolerne. 


Der er ingen tvivl om, at en ny regering vil være mere 
venligt stemt overfor ungdomsuddannelserne. Men en ny 
regering skal også presses for at sikre ordentlige praktik- 
pladser til alle og til at forbedre økonomien for erhvervs- 
skolerne. Taxameterprincippet, som Socialdemokraterne 
og SF ikke vil bryde med, har nogle voldsomme ulemper, 
idet det tvinger skolerne til at tænke i kvantitet frem for 
kvalitet. Det er også en af årsagerne til, at mange unge 


oplever en håbløs vej gennem uddannelsessystemet. 


Uanset hvilken regering, der sidder efter næste valg, 
er der fortsat brug for, at elever, lærere og fagbevægelse 
presser på, for at der skaffes praktikpladser til alle og til et 
løft til de nedslidte erhvervsskoler. 

Hvis-«man fx ser på de,voldsemme nedskæringer i 
kommunerne lige nu får man måske en forsmag 
på S og SF i regering. For i mange kommuner er det 
nemlig dem der svinger sparekniven, og der er også 
rødt flertaliKommunernes Landsforening —uden at 
S-SF af den grund prøver at spænde ben for de mange 
besparelser VKO dikterer. 

Artikler på denne side handler om hvorvidt S-SF 
vil være et reelt alternativ til VKO på 4 områder: skat- 
tepolitik, retspolitik, uddannelse og økonomi. 

Deter ikke, fordi det er ligegyldigt hvilken regering 
vi har. Vi vil trods altvære bedre stillet med en S-SF 
regering end med VKO. Både.fordi S-SF's politik ikke 
er lige så sort som VKO's politik. Men endnusmere 


== | REE FN 


S-SF og skatten: 
Intet opgør med 


VKO's omfordeling 
til de rige 


S-SF's skattepolitik er nok mest kendt for den 
såkaldte millionær-skat. Den skal skam hilses vel- 
kommen, men i det samlede billede er det en rent 
kosmetisk forbedring. 

Millionærskatten beskatter indkomster over 1 mio. 
kr. med 5 pct. Men efter S-SF's egne beregninger gi- 
ver den kun 1,2 milliarder kr., da der kun er omkring 
20.000, der tjener over en million. Den samlede 
skatteindtægt er over 800 mia. kr. 

Derer ellers masser af muligheder for skatteomlæg- 
ninger, som ville gavne de svagest stillede. Gennem 
de seneste 15 år er formueskatten afskaffet, mellem- 
skatten afskaffet, topskatten lettet osv. 

S-SF's skatteudspil vil ikke røre disse skattelettelser, 
som kommer de mest velstillede til gode. 


Formueskat og selskabsskat 

Mest bemærkelsesværdigt er det måske, at S-SF's 
”Fair løsning” ikke vil genindføre formueskatten, selv 
om både S og SF foreslog det i 2009. 

Det fik støtte fra 60 pct. af befolkningen, hvis pen- 
gene gik til offentlige serviceforbedringer. 

Formuefordelingen er langt mere ulige end ind- 
komstfordelingen: De rigeste 10 pct. af befolkningen 
ejer omkring 80 pct. af al formue. 

Så her kunne hentes masser af penge, hvis man 
satte skatteprocenten på fx 10 pct. i stedet for den 
latterlige ca. 1 pct., den var, inden den blev afskaffet 
fra 1997 — af en S-R-regering. 

Gennem de seneste 25 år er selskabsskatten sænket 
med over 20 pct. Sammen med lukning af fradrags- 
huller, ville der her være masser af milliarder at hente. 

Højere indkomstskat for indtægter over 4-500.000 
kunne ligeledes give pæne skatteindtægter. 


Ikke pille ved de rige 

Når S-SF ikke vil røre skatten for de mest velstillede 
(bortset fra den lille millionærskat), så betyder det, 
at de i stedet vil tvinge os til at arbejde længere. Og 
at SF nu tilslutter sig det ”Velfærdsforlig” fra 2006, 
der forhøjer pensionsalderen med 2 år. Lige netop 
det millioner af franske arbejdere nu strejker imod. 


JØRN ANDERSEN 

VKO=S+SEF.… eller? 


vil det,være en førdel for en velfærdsbevægelse. S og SF 
kan ikke i samme grad som VKO afskrive krav rejst fra 
arbejderklassen uden at detfår konsekvenser — og hvis 
de gør, vil det nok radikalisere en forhåbentlig kom- 
mende velfærdsbevægelse. 

Markante førandringer til det bedre opstår ikke bare 
fordi man sætter sit kryds tilvenstre for midten. 

S og SF har accepteret systemets øg de borgerliges 
præmisser. I enny regering vil 'S-SF's rollemligesom 
VKO's rolle blive at sørge for at dansk kapitalisme får 
gode betingelser. 

Hvis der skal brydes rigtigt med den nyliberale, åsoci- 
ale politik, har vi brug for store bevægelserfraneden der 
gør op med systemets løgik og kæmper for forbedringer. 





”Læser man S og SF ghettoplan og regeringens ghetto- 
plan uden at kende afsenderen, skulle man tro, at de var 
forbyttet”. Således sagde politisk kommentator ved TV2 
og tidligere formand for Det Konservative Folkeparti, 
Hans Engell på et møde i Silkeborg d. 29. oktober. 


Han hæftede sig især ved S og SFs enorme fokusering 
på lov og orden. 

OgnetopS ogSFs markante ændring i synet på, hvordan 
man løser fattigdomsproblemer og andre sociale proble- 
mer er dybt bekymrende for venstrefløjen. 

Med deres ghetto-plan er Helle Thorning og Villy Søvn- 
dal i den grad med til at stigmatisere de mennesker, som 
bor i Mjølnerparken, Vollsmose, Gjellerup eller en af de 
andre såkaldte ghettoer. 


Socialdemokraternes og SFs nye ghettopolitik består 
af 3 faser: 

1. En fast hånd skal skabe tryghed i ghettoområderne. 
Nu! 

2. Beboersammensætningen skal ændres 

3. Investeringer i boliger og i mennesker 

Første — og vigtigste punkt, er at en fast hånd skal ned- 
bringe utrygheden. 

Hovedpunkterne i denne del af forslaget er: 

+ 200 nye ghettobetjente skal konsekvent være til 

stede i ghettoerne 

+ Hurtige domme for unge i retssystemet 
Sociale sanktioner for unge kriminelle på en kri- 
minel løbebane 
Resocialisering af unge i fængslerne 
Lettere at smide lejere ud 
Vold imod personalegrupper skal straffes hårdere 
Flere vidner og mere overvågning 
Politiet skal kunne give en straks-straf til unge 
lovovertrædere 

+ Problembørn under 13 år må ikke færdes udenfor 

hjemmet uledsaget efter kl. 22:00 

+ Zoneforbud skal forhindre udefrakommende kri- 

minalitet 

Forslagene er et eklatant brud på især SFs normale 
retspolitik. 

Og selv på den yderste højrefløj vækker deres nye politik 
opsigt. Allerede for et år siden, da SF fremlagde deres bud 
på, hvordan bandekonflikten i København skulle løses, 
udtalte DFs ”bank og pisk” -ordfører, Peter Skaarup: 

"Det er lidt mærkeligt, når man hører Villy Søvndal sige 
mange af de ting, som jeg ellers selv har gået og sagt i dis- 
kussioner med Anne Baastrup (SF's tidligere retsordfører, 
red.) gennem alle årene. For eksempel, at jeg tror på, at 
straf virker — uanset, hvad forskerne går og siger. Dét blev 
jeg jo ellers skarpt kritiseret af SF for at udtale.” 

For en gang skyld rammer Peter Skaarup hovedet på 
sømmet. SF har — i deres ynkelige bestræbelser på at gøre 
sig regeringsduelig — kastet sig ud i en skinger ”lov- og 
orden-politik”. 

Det har aldrig været — og bliver aldrig— socialistisk politik 
at løse sociale problemer med politi og straf. 

Problemet i de såkaldte ghettoer er ikke en forkert 
beboersammensætning med alt for mange muslimer. 
Problemet er at de er arbejdsløse, er på statshjælp, så 
fattigdom holder dem i isolation og frustration, og i det 
hele taget fuldstændig marginaliserede i forhold til det 
danske samfund. 


S og SFs ghettoplan svarer til, at man i slutningen af 
1800-tallet skulle sende de fattige landproletarer, som kom 
fra landet ind til byerne for at arbejde, tilbage til landet 
pga. fattigdom. 

Heldigvis har Enhedslisten været rimelig klar i spyttet i 
deres kritik af ghettoplanen. 

”Det er mere af den forkerte medicin,” mener Line 
Barfod. 

”VKO haridesidste ni år strammet straffe, truet udsatte 
familier med at tage deres penge og indført unge- og foræl- 
drepålæg, men det har ikke hjulpet. Selvfølgelig får vi fat- 
tigdomsghettoer, når kommunerne kun kan anvise byens 
mest udsatte borgere til geografisk afgrænsede områder” 

Det helt store problem med SFs nye retspolitik er at det 
er knæfald for den socialdemokratiske og borgerlige opfat- 
telse af at sociale konflikter løses med politi. 

SF har droppet opfattelsen af at det er kapitalismen der 
skaber fattigdom og kriminalitet, og at politiet er magtha- 
vernes redskab til at holde modstand mod undertrykkelse 
og frustration nede. 

Og det er egentlig det mest triste i SFs nye retspolitik. 

En ny rapport fra Rigsrevisionen slagter det offentliges 
bidrag til privat aktivering af syge. De kan ikke doku- 
mentere en eneste positiv effekt af aktiveringen. 


Antallet af aktiverede, der tilhører matchgruppe 2 og 
3 og er regnet som ikke-arbejdsmarkedsparate, er steget 
med 8.000 inden for det seneste år og udgjorde i august 
2010 80.000 af de i alt 117.000 kontanthjælpsmodtagere. 
Dette til trods for at det offentlige gav 1,6 milliarder kroner 
igruppen til aktivering i 2006, 2,2 milliarder kroner i 2007, 
3,3 milliarder kroner i 2008 og 2,3 milliarder kroner i 2009. 

Vi snakker om 9,4 milliarder kroner, der kunne være 
brugt til den form for hjælp, de syge aktiverede reelt har 
behov for. Rigsrevisionen går så langt som til at konklu- 
dere, at aktiveringen ligefrem har haft en negativ effekt for 
den enkelte syge. Udover det svimlende beløb, der bliver 
spildt fra det offentlige i krisetider, hvor pengene åbenbart 
kunne have været brugt langt mere konstruktivt, snakker 
vi selvfølgelig om det rent moralske og medmenneskelige 
aspekt ved, at vi i et såkaldt velfærdssamfund tvinger et 
menneske til at udføre en opgave, det på ingen måde er 
fysisk eller psykisk i stand til at gennemføre, for at det skal 
gøre sig fortjent til et økonomisk livsgrundlag. 


Disse mennesker, har som udgangspunkt en meget 
usikker tilværelse, hvor sygdommen i sig selv giver dem 
kniven på struben og gør dem uegnede til at have et fast 
job på lige linje med os andre. Derfor bliver de også af job- 
centeret defineret som ikke-arbejdsmarkedsparate. Defini- 
tionen er ikke, som man måske skulle tro, en erkendelse af, 
at de ikke er egnet til at arbejde. Det er blot en betegnelse, 
man bruger for at sige, at det vil kræve en noget større 
indsats at få dem ud på det marked, de ifølge Jobcenterets 
egen definition ikke er egnet til. 

De lever under en konstant trussel. Ikke bare i forhold 
til at deres sygdom er kronisk, uforudsigelig og hæm- 
mende på alle andre områder, de skal i tillæg forholde 
sig til, at dersom deres personlige situation forværres, 
så de ikke kan overskue at deltage i aktiveringen, bliver 
deres livsgrundlag fjernet. For en person med en alvorlig 


Nazister I 


Danmarks Nationalsocialistiske Bevægelse, DNSB, 
har fået en ny lokalafdeling. Den ligger i Viborg, og til 
opstartsmødet, hvor der blev holdt oplæg om ”race- 
bevidsthed”, deltog 15. Den seneste tid har nazisterne 
i Viborg uddelt løbesedler og sat klistermærker op i 
byen med budskaber som ”Danmark for danskere” og 
”Hold de fremmede ude”. Efter opstartsmødet uddelte 
nazisterne 1300 løbesedler på gaden, og de harto gange 
puttet nazistiske løbesedler i postkasserne til beboerne 
på et kollegium i Holstebro. 

Det er nødvendigt at stoppe nazisterne før de får 
ordentligt fodfæste i Viborg, og før de får selvtillid nok 
til at gøre alvor af deres politik. Det kan kun ske ved 
at tage truslen fra nazisterne alvorligt. Nazismen kan 
ikke ties ihjel — derimod vil folkelig mobilisering imod 
nazisterne være ødelæggende for dem. 





Nazismens grobund 
Nazisterne får kun plads til at vokse når der ikke er et 
tydeligt modsvar til den elendighed, som kapitalismen 
skaber, især under kriser, i form af f.eks. arbejdsløshed, 
boligmangel osv. Nazisterne tager deres udgangspunkt i 
den elendighed, og når forskellige højreekstreme partier 
har fået fremgang er det blandt arbejdere, at en stor del 
af medlemmerne skal findes. 

Når tilslutningen til nazisterne vokser er det dog 


Tvangsaktivering af 
syge er forkasteligt 


psykisk lidelse, kan dette pres 
og mangel på økonomisk 
sikkerhed have alvorlige kon- 
sekvenser. I værste fald kan 
det være med til at sikre, at 
deres tilstand bliver forvær- 
ret, ogat de aldrig nogensinde 
vil kunne komme tilbage til 
arbejdsmarkedet igen. 


Dersom aktiveringen faktisk 
gavnede de ledige, ville der 
ikke være nogen tvivl om, at 
folk ville benytte sig af det med 
glæde. Folk er som regel inter- 
esseret i at forbedre deres egen 
situation. Men at bygge tårne 
af spaghetti og skumfiduser 
eller biler af sugerør, er der 
næppe nogen der bliver mere 
kompetente til arbejdsmarke- 
det af (med mindre man gerne 
vil arbejde i en børnehave). 
Og for en kræftpatient får 
udtrykket 'spild af tid' en helt 
ny mening. 

Det er disse mennesker, 
vores velfærdssamfund ek- 
sisterer for at kunne give en 
menneskelig tilværelse, når 
de selv ikke kan finde ud af 





det. Og i stedet for at give flere penge til det offentlige, så 
de kan få den hjælp, de har behov for, så pumper det of- 
fentlige flere milliarder kroner over til de private aktører 
hvert år, uden resultater for de mennesker der er tale om. 


Det skaber et grimt billede af et system, der rent ideolo- 
gisk klamrer sig fast til en idé om, at penge til de private 
aktører øger konkurrencen i samfundet. Og det er på be- 
kostning af det enkelte menneske, der ikke selv har valgt 


at deltage i konkurrencen, men alligevel sidder som de 
største tabere igen. For politikerne er disse mennesker 
ikke andet end tal på et papir, når de skal skubbe penge 
rundt. Har vi et velfærdssamfund for at kunne tage vare 
på de svageste, eller er udtrykket blot et ord, uden nogen 
dybere betydning, der ligger så godt på tungen under en 
valgkamp? 





LISA MARIE ØDEGAARD 


Viborg 


ikke, fordi de pludselig får overbevist en hel masse om 
nazismens grundsætninger, men fordi de er i stand til 
at give falske svar på de problemer, som almindelige 
arbejdere lider under, og de svar bygger på racisme. 

Når man skal kvæle nazistiske partiers fremgang, er 
det altså de racistiske argumenter, som deres fremgang 
bygger på, man skal koncentrere sig om at modbevise. 
Og her har revolutionære socialister det bedste og mest 
sammenhængende grundlag. Når nazisterne siger, at 
arbejdsløsheden og boligmanglen skyldes indvandrin- 
gen, skal man argumentere hårdt imod og pege på, at 
det er profithensyn der skaber problemerne 


Bred alliance 

Men det er ikke nok kun at bekæmpe nazisterne på 
det ideologiske plan. Nazismens fremvækst skyldes 
materielle forhold, og derfor må socialister også invol- 
vere sig i kampe mod arbejdsløshed, boligmangel og 
de andre problemer som nazisterne fører sig frem på. 
Boligmanglen og arbejdsløsheden kunne f.eks. løses 
ved at lade arbejdsløse bygge boliger, og det er disse 
solidariske løsninger vi skal kæmpe for. Denne kamp 
skal rykkes hen til de områder hvor nazisterne står 
stærkest. På den måde stiller man et klart alternativ 
op, kæmper for forbedringer, og gør livet surt for na- 
zisterne samtidig. 


Men hvis kampen mod nazisterne skal være effek- 
tiv skal den også være bred. Den skal ikke kun bestå 
af revolutionære socialister, men af alle der er imod 
nazisterne. 

En alliance mellem nazisternes modstandere er 
nødvendig, men det er vigtigt at samarbejdet ikke be- 
grænser nogle af parternes frihed til at fremføre deres 
ideer, da diskussionen af ideer er ét af parameterne 
for succes. 


Nazisternes ytringsfrihed? 

Desuden er det vigtigt at stoppe nazisterne hver gang 
de prøver at gå på gaden eller at holde offentlige møder. 
Det er nødvendigt med så brede og store moddemon- 
strationer som muligt, hvor nazisterne konfronteres 
og smides væk. 

Nogle siger at det er forkert at konfrontere nazisterne 
på den måde, fordi det begrænser deres ytringsfrihed. 
Men de glemmer at nazisterne bruger organiseret vold 
mod politiske modstandere og etniske minoriteter 
som en del af deres arbejde. Og at nazisterne med vold 
prøver at afskaffe ytringsfriheden for alle andre. 

OPRÅB I HARMONI FRA GAZA 


København har haft fornemt besøg den sidste måned. 
Hip hop gruppen D.A.R.G team (Da Arabian Revo- 
lutionary Guys) har spillet til undergrundsfesti- 
valen Displaced Expressions, og tog sig også tid til 
at give et par tunes til antikrigsbevægelsens år- 
lige markering af invasionen af Afghanistan. Jeg 
mødte deres agent, Fadi M. Bakheet, på Christiania. 


Hvorfor vælger I at spille tilen demonstration mod krigen 
i Afghanistan? 

Fordi det der foregår i Afghanistan minder meget om det 
der sker i Palæstina. Afghanerne har ret til at vælge hvordan 
deres fremtid skal se ud. Vi tror på, at folket har styrke til 
at forandre, hvad der sker i deres eget land. Det var forkert 
af NATO at blande sig i deres situation. 

Da vi hørte hvordan den danske regering tager penge fra 
velfærden og bruger på krig..! De burde tage de penge, og 
styrke velfærden i Danmark, stoppe nedskæringerne og 
bygge bedre skoler, sygehuse osv. Hvis alle lande i verden 
tog de penge de bruger på at lave krige mod hinanden, 
og brugte dem på velfærd, tror jeg verden ville være et 
bedre sted. 


Hvilket budskab forsøger i at formidle igennem jeres 
musik, og til hvem? 

Vi har to hovedbudskaber. Det første går hovedsagelig 
ud til araberne og palæstinenserne. Vi prøver at sprede 
palæstinensisk hip hop som en ny måde at få budskaber 
frem på, fortælle vores historie og starte en dialog. Vi vil få 
den rigtige historie frem, fortælle om vores kultur, alt det 
der ikke bliver fortalt inyhederne. Så vi bruger musikken 


som talerør. 

Det andet budskab går ud til alle dem udenfor Palæstina; 
vi er ikke anderledes end jer. Vi er bare de her mennesker 
der bor i en del af verden, hvor der er en konflikt i gang. I 
ser på os som terrorister, der ønsker død over Israel. Det 
er ikke rigtigt! Vi prøver bare at leve i fred. Vi vil sende et 
budskab ud om fred, frihed, ligeværd og i det hele taget 
for at vise, at vi eksisterer. 

Tror I på en fremtid med fred og frihed for folket i Palæs- 
tina? 

Ja. Hvis vi ikke havde et håb, hvorfor skulle vi gøre som 
vi gør? Hvorfor prøve at formidle et budskab? Der er altid 
håb, vi tror på i morgen. En dag vil der blive fred. Hvis det 
ikke sker i vores levetid, så måske for næste generation. 

Vier alle nødt til at tage et skridt tilbage og trække vejret. 
Man starter altid en diskussion ved at snakke om hvad man 
er uenig i. Vi har så meget til fælles, vi er alle efterkommere 
af Abraham. Dersom vi i stedet snakker om, hvad vi er 
enige i, tror jeg simpelthen vi vil have mere at snakke om. 

Giver mainstream medierne et ærligt billede af hvad der 
foregår i Gaza? 

Nej! Absolut ikke. De giver kun en side af historien. Gaza 
er ikke kun ødelæggelse og konflikter og krise. Det er rigtig 
nok at det er hårdt, folk kæmper hver dag. Men midt i det 
hele har folk faktisk et liv. Man ser kun historier om bom- 
bardementer, dødstal og kaos. Man hører aldrig om de 
mennesker der bliver gift, går i skole osv. Folk prøver at leve 
normale liv, og det billede kommer aldrig frem i medierne. 

Og hvad med for eksempel massakren i 2008? 

Hvad der skete i 2008, var vanvittigt. Medierne dækkede 
det som en krig, men en krig er to stater der kemper mod 


hinanden. Vi er ikke engang en stat! Det der skete, var en 
massakre. Mange beskyldte palæstinenserne for hvad 
der skete. Vi har levet under en ulovlig besættelse i 62 år! 
Hvordan kan man klandre et besat folk, der kæmper for 
sin frihed? Vi har ret til at kæmpe tilbage, vi har ret til at 
gøre modstand, vi har ret til at gøre det vi kan for at få 
vores land tilbage. 

De bombefly, der dræbte mere end 1400 mennesker, var 
ikke vores. Det var ikke os, der havde tanks, der ødelagde 
mere end 3.000 hjem. 

Skylden ligger hos Israel, der bombede civile tidligt om 
morgenen, i deres senge eller på deres arbejde. Mere en 
30 luftangreb på under 20 sekunder. Hvordan er det selv- 
forsvar? De steder de ”forsvarer” har de besat ulovligt, du 
kan ikke lovligt og med magt forsvare et sted der aldrig 
har tilhørt dig. 

Hvad kan vi gøre for at hjælpe? Hvad synes i om (direct 
actions” som fredsflåderne der forsøger at bryde blokaden? 

Det palæstinensiske folk har behov for redskaber til 
at bygge sin infrastruktur op igen. Men det vigtigste er, 
at folk bliver ved med at sprede det rigtige budskab. Vi 
sender en stor tak til folkene bag nødhjælpsskibene, for 
deres aktion handler om så meget mere end at hjælpe. Det 
handler om at bryde blokaden, og sige klart nej til Israels 
retningslinjer. Jeg ville ønske, vi havde magt til at stoppe 
det der skete. Vi er så kede af, at liv skulle gå tabt, og vi vil 
være evig taknemlige for det de gjorde for os. 





LISA MARIE ØDEGAARD 


SURE LISSA STEENS 


SIDE 12 





Nr. 303, 4. november 2010 


FOGH OG LØKKE ACCEPTEREDE TORTUR 


Wikileaks afsløringer af næsten 400.000 militæ- 
re dokumenter viser Irak krigens blodige alvor. 
Herunder den omfattende anvendelse af tortur 
og anden mishandling fra besættelsesmagtens og 
dens irakiske allieredes side, omfattende blodige 
aktioner fra private "sikkerheds-firmaer"s side, 
0g15.000 hidtil udokumenterede civile dræbte. 


Derudover har afsløringen bekræftet, at danske styrker 
har udleveret fanger til tortur, og det er kommet frem, at 
forsvaret bevidst har forsøgt at fralægge sig ansvaret for de 
irakere, de havde taget til fange. 

Noget lignende foregår også i Afghanistan, hvilket filmen 
Den Hemmelige Krig viste. 


Intet nyt i at danske politikere accepterer 


tortur 

Det danske forsvar har, ved at tage en brite med på 
missionerne, forsøgt at fralægge sig ansvaret for torturen. 
»Det var helt almindelig praksis at sammensætte opera- 
tionerne sådan, at der var briter med, som kunne stå for 
en eventuel tilfangetagelse,« siger Jes Rynkeby Knudsen, 
der er militærjuridisk rådgiver for Forsvarskommandoen, 
til Information. 

Regeringen har indtil videre ladet forsvaret, der selv har 
begået ugerningen, undersøge sig selv. Der er ikke noget 
nyt i accepten af tortur, eller at politikerne, på trods af 
mange ord, reelt ikke gør noget for at bremse brugen af 
tortur. 


[2001 sendte Israel den tidligere chef deres efterretnings- 
tjeneste, Carmi Gillon, til Danmark som ambassadør. Han 
indrømmede selv, at han i mindst 100 tilfælde, havde givet 
grønt lys til brugen af tortur eller ”moderat fysisk pres”, 
som han kaldte det. Alligevel accepterede daværende 
udenrigsminister, Mogens Lykketoft, Gillon som ambas- 
sadør i Danmark, og var på den måde med til at legitimere 
Israels brug af tortur. 


Besættelse fører til tortur 

Deterikke tilfældigt, at politikerne helst accepterer tortur, 
og først gør noget ved den, når de bliver præsenteret for en 
”rygende pistol”. Besættelser fører ofte til tortur. 

Enhver besættelse undertrykker befolkningen, hvilket de 
mange drab på civile, som er de langt vigtigste afsløringer 
i Wikileaks dokumenterne, viser. 

Denne undertrykkelse fører til modstand, ofte væbnet. 
Modstanden støttes af betydelige dele af befolkningen. 

Wikileaks-dokumenterne afslører at danske styrker har udleveret fanger til tortur 


Derfor har en besættelsesmagt, der prøver at bekæmpe 
modstanden, svært ved at finde dem der kæmper imod 
dem. Det kan være et motiv til tortur for besættelsesmag- 
ten. 

Et andet kan være at skræmme potentielle deltagere 
i modstandskampen fra at blive aktive, hvilket helt ty- 
deligt var en del af den megen opmærksomhed, som 
Guantanamo-lejren fik. Bush kunne have valgt at sende 


BOYKOT ISRAEL 


I de seneste år har man på verdensplan set en række 
kampagner for Boykot, tilbagetrækning af investerin- 
ger (Disvestment) og Sanktioner, samlet forkortet BDS, 
mod Israel. Det har medført en lang række af kollektive 
aktioner til støtte for den palæstinensiske frihedskamp 
og mod Israels undertrykkelse af og overgreb mod den 
palæstinensiske befolkning. 


I Danmark har vi bl.a. Boykot Israel bevægelsen, som 
særligt var aktiv i begyndelsen af årtiet. Mange andre 
steder har man, bl.a. i forbindelse med Israels angreb 
på Gaza i 2008 og angrebet på nødhjælpsskibene i år, 
set universitetsbesættelser, forbrugerboykotkampagner, 
havnearbejderblokader mod Israelske handelsskibe og 
mange andre aktioner. 


En ny strategi 

Fra 1960erne og frem til 90erne var PLO, og særligt Fatah- 
bevægelsen med Arafat i spidsen, den dominerende 
palæstinensiske frihedsbevægelse. PLOs strategi var dog 
præget af, at lederskabet var tæt knyttet til de herskende 
eliter i de øvrige arabiske lande. For disse eliter var Israel 
en trussel, men samtidigt frygtede man at en bred folkelig 
bevægelse for et frit Palæstina, kunne udvikle sig til en 
mere generel kamp for frihed og økonomisk lighed i hele 
regionen. PLOs tilgang til frihedskampen var derfor i høj 
grad en elitær og forholdsvist sekterisk militær strategi, 


som ikke bare var skeptisk overfor, men også modarbej- 
dede aktiv folkelig deltagelse i kampen, der rakte ud over 
palæstinenserne i de besatte områder. Begrænset til ca. 1 
mio. palæstinensere i selve Palæstina, mod en mægtig Is- 
raelsk hær med økonomisk, militær, politisk og ideologisk 
støtte fra verdens stærkeste stormagt USA og vesten, slog 
den altovervejende militære strategi dog fejl. 

I 1980erne var PLO og dens militære modstand fordrevet 
fra alle tilholdssteder og fuldstændigt i knæ. Imens skruede 
Israel op for undertrykkelsen og koloniseringen af Gaza og 
Vestbreden, hvilket bl.a. andet indebar en indlemmelse af 
palæstinenserne i økonomien som en billig arbejdskraft 
reserve, der blev kontrolleret via et system, der var kraftigt 
inspireret af apartheidsystemet i Sydafrika. 

PLOs fiasko, og den stigende israelske undertrykkelse, 
førte i 1987 til den første store folkelige opstand, den første 
intifada. Som de arabiske magthavere havde frygtet, førte 
intifadaen også til folkelige protester mange andre steder 
i regionen. Opstanden blev inddæmmet af PLO og slået 
ned af Israel og de arabiske regimer. Men den indvarslede 
en ny vej for frihedskampen. 


Behov for at gå på to ben 

Denne vej, en folkeligt forankret kamp med aktiv støtte 
fra de omkringliggende landes og resten af verdens be- 
folkninger, minder på mange måder om den udvikling, 
der væltede apartheidstyret i Sydafrika. Den væsentlige 


Guantanamo-fangerne til fængsler i Egypten eller andre 
mere anonyme fængsler. 

Endelig sker der også det i enhver krig, at flertallet af 
dem der kæmper, kommer til at hade dem på den anden 
side, af den simple grund at de forsøger at dræbe dem, 
hvilket også kan være et motiv til tortur som den, vi så i 
Abu Ghraib fængslet. 





JAKOB L. KROGH 


erfaring fra Sydafrika er, at hverken de interne kampe i de 
palæstinensiske områder eller de folkelige BDS-bevægel- 
ser i resten af verden har store muligheder for at stoppe 
Israels brutale fremmarch, for ikke at tale om at sikre et 
frit Palæstina. Palæstinenserne i Gaza og på Vestbredden 
harikke mange chancer mod det brutale israelske magtap- 
parat, og BDS-bevægelserne har intet formål, hvis de ikke 
støtter folkelige krav fra de undertrykte palæstinensere. 


Opgaven for BDS-bevægelserne er, i hvert fald i første 
omgang, ikke primært at udsulte den israelske stat øko- 
nomisk — en meget svær opgave bl.a. fordi den økono- 
misk primært er funderet på især støtte fra USA, frem for 
eksport og handel. De forskellige aktioner og kampagner 
kan derimod have en række andre effekter. De kan give 
moralsk opbakning — og ide mange nødhjælpskonvojers 
tilfælde, konkret materiel opbakning — til palæstinenserne 
ide besatte områder, så de kan se de ikke står alene mod 
overmagten. Mindst lige så vigtigt er de mere langsigtede 
effekter, som spillede en stor rolle i kampen mod apart- 
heid i Sydafrika. En øget offentlig bevidsthed om sagen og 
Israels brutalitet og undertrykkelse kan skabe et folkeligt 
pres, der får regeringer og virksomheder til at overveje de 
langsigtede omkostninger ved et samarbejde med Israel. 

Racisme, krig, klimakrise og økonomisk 
krise, det er de fire ord der bedst beskriver 
verden i dag. De har det til fælles, at de 
er skabt eller forstærket af det kapitali- 
stiske samfund. Derfor er det afgørende 
spørgsmål for alle der vil en bedre verden, 
spørgsmålet om hvordan vi afskaffer kapi- 
talismen. 


Kan vi stemme os til socialisme? 
Mange vil argumentere for at vi kan stemme os til socia- 
lisme. Muligheden er tiltrækkende, fordi den lyder mere 
fredelig, men de historiske erfaringer siger noget andet. 

I 1970 vandt den erklærede socialist Salvador Allende 
valget i Chile, hvor han lovede grundlæggende foran- 
dringer i samfundet gennem reformer. Men selvom Chile 
længe havde været et velfungerende demokrati, respekte- 
rede borgerskabet i Chile ikke demokratiet. I 1973 lavede 
borgerskabet med General Pinochet i spidsen et kup og 
Allende samt 30.000 af hans støtter blev myrdet. 

Borgerskabet vil ikke acceptere en demokratisk proces, 
der fratager dem magten. Derudover ligger den reelle magt 
ikke i folketinget — alle folketingets partier siger, de er imod 
arbejdsløshed, men arbejdsløsheden stiger. Folketinget 
ikke har kontrol over butikker, fabriker, kontorer; det som 
socialister normalt kalder produktionsmidlerne. 

Produktionsmidlerne er kontrolleret af den herskende 
klasse der består af kapitalister, topembedsmænd og 
generaler. Det er kapitalisterne det bestemmer, om der 
skal ansættes eller fyres og hvad der skal produceres. Når 
folketinget ikke har magten er det heller ikke nok at erobre 
flertallet i folketinget for at tage magten. 


For 100 år siden var Socialdemokratiets erklærede mål 
indførelsen af socialismen. Men det blev ikke Socialde- 
mokratiet der ændrede kapitalismen, men kapitalismen 
der ændrede Socialdemokratiet. Det skete netop, fordi 
Socialdemokratiet endte med at ville ændre samfundet 
gennem folketinget. 

Socialdemokratiets historie er historien om hvordan 
partiet hele tiden er rykket til højre i håbet om at få flertal- 
let. SF er i fuld gang med at gentage Socialdemokratiets 
fejl, det er der ikke behov for at flere gør. 


Kampen om ideerne 

Revolutionære socialister står også overfor det samme 
problem som Socialdemokratiet, nemlig at flertallet ikke 
er socialister. Nogle arbejdere ønsker hårdere straffe, ac- 
cepterer antimuslimske ideer eller accepterer at gå ned i 
løn for at beholde deres job. 

Socialisters forklaring på dette er at dem der bestemmer 
isamfundet også bestemmer, hvad vi skal lære i skolen og 
hvad der skal stå i aviserne. Med andre ord bestemmer 
de hvilke ideer der skal være dominerende i samfundet. 
Det var derfor Karl Marx sagde, at de herskende ideer i 
samfundet er den herskende klasses ideer. 

Men at nogle ideer er herskende betyder ikke, at de er de 
eneste. Der vil altid være nogen der organiserer sig imod 
krig, racisme, nedskæringer eller andre konsekvenser af 
kapitalismen. 


I kampene, som i Frankrig netop nu, oplever de, der 
deltager i dem, et fællesskab og en ny magt. I sådanne 
situationer udvikles folks ideer hurtigt og kan blive re- 
volutionære. Det er i sådanne situationer organiserede 
socialister kan gøre en forskel. 

Fordi vi har diskuteret og analyseret tidligere kampe 
og lært af disses succeser og fejl, har vi input til diskus- 
sionerne om, hvordan kampene vindes, der er bedre, end 
hvis vi ikke havde lært af tidligere kampe. 

Samtidig kan vi, fordi vi er organiserede, bedre støtte de 
konkrete kampe, fordi vi koordinerer vores arbejde. 


Den sidste forskel socialister kan gøre er, at vi gennem 


BLIV 


deltagelse i disse kampe kan rekruttere nye medlemmer 
og dermed blive flere organiserede socialister til at støtte 
de næste kampe. Vi kan også rekruttere medlemmer, når 
der ikke er kampe, men det er ofte langt sværere. 

Det er afgørende, at vi bliver flere organiserede sociali- 
ster. Fordi erfaringer fra tidligere revolutionære situationer 
har vist nødvendigheden af at have et revolutionært parti, 
hvis vi skal tage magten. 


Rusland - en succesfuld revolution og et 


revolutionært parti 

I februar 1917 væltede arbejderne i Petrograd, nu St. 
Petersborg, zaren i protest mod hungersnød og første 
verdenskrig. Efter revolutionen blev der skabt en dob- 
beltmagt. Dels en regering efter borgerligt forbillede og 
dels sovjetter — arbejderråd — bestående af arbejdere og 
soldater. 

I juli 1917 rejste Petrograds arbejdere sig i endnu et 
revolutionsforsøg, fordi der ikke var sket nogen forbed- 
ringer — bolsjevikkerne argumenterede imod opstanden, 
fordi arbejdere og bønder i resten af landet endnu ikke 
ville støtte revolutionen. 

I august forsøgt et militærkup at genindføre et diktatur 
som zarens. Den officielle regering blev dybt rystet, men 
arbejderne — ofte med bolsjevikker i spidsen — bekæmpede 
kuppet. 

Det var medvirkende til at den officielle regering i ok- 
tober havde mistet al opbakning. De russiske masser ville 
have fred, brød og jord. Dette krav lovede bolsjevikkerne 
at opfylde og tilføjede, at det kun kunne gennemføres på 
én måde — gennem "q/ magt til sovjetterne", 

Revolutionens første resultat var, at Rusland trak sig ud 
af første verdenskrig. 


Tyskland - en forfejlet revolution uden et 


revolutionært parti 
I 1918 var der startet en masseopstand i Tyskland, der væl- 
tede den tyske kejser og stoppede første verdenskrig helt. 

Også i Tyskland opstod der arbejder- og soldaterråd 
over hele landet, og den militære overkommando mistede 
kontrollen over hæren. Det centrale spørgsmål blev om 
arbejder- og soldaterrådene ville gå samme vej som i 
Rusland eller om kapitalismen ville overleve. 

Socialdemokraterne, SPD, havde mere end en million 
medlemmer og enorm støtte i arbejderklassen. SPD havde 
støttet Tysklands deltagelse i første verdenskrig. 

Modsat Rusland var der kun et meget svagt revolu- 
tionært parti. Tysklands kommunistiske parti blev først 
selvstændigt i 1918, da arbejderrådene allerede var blevet 
dannet. Indtil da havde det været en del af SPD. Etnyt parti 
med nogle få tusinde tilhængere kunne intet stille op over 
for SPD's millioner af medlemmer. 


Flertallet af SPD-medlemmer og de millioner, der un- 
der revolutionen for første gang var politisk aktive, fulgte 
derfor stadig SPD. 

Det nye kommunistparti havde ikke samme erfaring og 
organisatoriske styrke som bolsjevikkerne Derfor kunne 
de ikke vinde kampe om ideerne mod SPD, og den tyske 
revolution endte i nederlag. 

Nederlaget i Tyskland førte også til nederlag for den rus- 
siske revolution. Det var fordi revolutionen ikke spredte 
sig, at Stalin kunne komme til magten med diktatur og 
undertrykkelse til følge. 


Nederlag følger nederlag 
Kimen til Stalins diktatur lå ikke gemt i den politik bol- 
sjevikpartiet førte under den russiske revolution i 1917. 
For bolsjevikkerne betød arbejderklassens magtoverta- 
gelse en udvidelse af demokratiet i arbejderrådene. 
Bolsjevikkerne argumenterede hele tiden for, at det var 
afgørende for revolutionens overlevelse, at den blev spredt 
til mere udviklede kapitalistiske lande, herunder Tyskland. 
Hvis ikke revolutionen blev spredt ville den kapitalistiske 
konkurrence landene i mellem indfange Rusland. Lenin 
skrev i juni 1918: "Vi har altid understreget, ati ét lander det 
umuligt at udføre en opgave som en socialistisk revolution.” 


Stalin og det bureaukrati han repræsenterede overtog 
gradvist magten under den 4 år lange borgerkrig skabt af 
invasionen fra 14 kapitalistiske lande. 

Fordi alle ressourcer blev brugt til det militære forsvar af 
revolutionen, blev den russiske økonomi ødelagt. Industri- 
produktionen faldt til en ottendedel. Arbejderne meldte 
sig til hæren eller flygtede ud på landet, så de største byers 
befolkningstal blev halveret. 

For at vinde borgerkrigen opbyggede Sovjetrusland en 
stor administrativ maskine, som drev Den Røde Hær og 
sovjetinstitutionerne. Men denne administrative maskine 
bestod overvejende af embedsmænd fra zartiden og var 
gennemsyret af bureaukrati. 

Lenin var bekymret over denne udvikling. På partikon- 
gressen i 1922 sagde han: "Hvis man tager Moskva medsine 
4700 ansvarlige kommunister og tager denne bureaukrati- 
ske maskine, dette bjerg — hvem regerer så hvem? Jeg tvivler 
meget på, om man kan sige, at kommunisterne dirigerer 
dette bjerg. Sandt at sige er det ikke dem, der dirigerer, men 
dem, der bliver dirigeret.” 

Det viste sig at det lykkedes bjerget at dirigere kom- 
munisterne og Stalin at dirigere sig selv ind som diktator. 
Vi tror Lenin havde ret i at det er umuligt at udføre en 
socialistisk revolution i et land. Og stærke revolutionære 
organisationer i alle lande er vigtige. 


Verden har ændret sig meget siden første verdenskrig, 
men kapitalisme, krig og nu også klimakatastrofe findes. 
Skal vi lære af historien og organisere os for at stoppe det, 
eller skal vi igennem et århundrede mere med barbari? 





JAKOB L. KROGH 

Vi lever i en verden hvor vi dagligt er vidner 
til kapitalismens barbari. 

Halvdelen af jordens befolkning lever for 
under 2$ om dagen, mens 67 % af verdens 
værdier ejes af 2 %… Krige bliver startet, 
lande besat og befolkninger undertrykt, 
hvis det kan give adgang til olie, markeds- 
andele og billig arbejdskraft. 

Men vi lever også i en verden hvor millioner 
verden over går i protest og kamp for en 
bedre verden under overskriften ”En anden 
verden er mulig”. Denne globale bevægelse 
giver håb og mulighed for at skabe en bedre 
verden, og derfor er vi som socialister i 
spidsen for at opbygge den. 


FOR SOCIALISME 

| ISU tror vi ikke på at det kapitalistiske 
system kan lappes - problemerne skyldes 
ikke fejl eller dumme politikere - men at et 
lille mindretal sidder på den økonomiske 
magt og reelt bestemmer over samfun- 
det, hvem der skal fyres, hvad der skal 
produceres, hvor mange der skal være i 
klasserne og hvad vi skal lære, etc. Derfor 
skal hele systemet afskaffes og erstattes 
af et socialistisk samfund. 


FOR INTERNATIONALISME OG IMOD RA- 
CISME, SEXISME, OG UNDERTRYKKELSE 
…Vi er for åbne grænser og solidaritet med 
arbejdere over hele verden. Vi vender os 
imod racisme, diskriminering af asylan- 
søgere, flygtninge, homoseksuelle eller 
religiøse grupper. Vi støtter muslimer, sorte 
eller andre undertrykte grupper i deres 
kamp for lige rettigheder. Og vi støtter 
alle nationale befrielsesbevægelser der 
kæmper imod imperialismen, som fx i Irak 
og Palæstina. 


FOR EN STYRKET VENSTREFLØJ 

…JSU arbejder for at organisere det stær- 
keste modsvar. Det gør vi ved at være 
aktive medlemmer af Enhedslisten, hvor 
vi sammen med tusinder andre giver 
magten organiseret modstand. ISU vil 
skærpe Enhedslistens antikapitalistiske 
profil og styrke den aktivistiske deltagelse 
i bevægelsen.…Et revolutionært parti er 
nødvendigt for at styrke bevægelsen, og 
hjælpe aktivisterne med de ideer, argu- 
menter og strategier der gør os i stand til 
helt at omstyrte kapitalismen. 


FOR EN STYRKET BEVÆGELSE 
Protesterne mod Irak-krigen i 2003 viste 
endnu engang, at vejen til at udfordre mag- 
ten, går gennem de manges aktivitet. Der- 
for er vi som socialister en del af de brede 
protester mod krig, racisme, nedskæringer 
og asociale angreb på uddannelse og 
velfærd, og for at forsvare Christiania. 
flertallet må lave revolution, så vi kan få et 
helt anderledes samfund, hvor mennesker 
og miljø kommer før profit - og i vores øjne 
kan det ikke gå hurtigt nok! 

Læs hele ISUs grundlag ,,Her står ISU" på 
www.socialister.dk 

Alle møderne er på Støberiet kl. 19.00. 


Kontakt: Torsdag den 11. november: Obamas USA: 

Torsdag den 18. november: Ghettoplaner 

Torsdag den 25. november: Pakistan: krig, oversvømmelse og politisk 
kaos. 

Torsdag den 2. december: Klimakampen efter klimatopmødet. 


Torsdag den 9. december: Velfærdskampen i Europa. 
For mere information kontakt Sonja (2870 2305) 


ISU- ARHUS 
Kontakt: Mikkel (4046 5752) eller Dennis (2871 5069) 


Møderne er kl. 19.30 i Studenternes Hus, mødelokale 2.2/2.3, Nordre 
Ringgade 3. 
Kontakt: Mikkel (4046 5752) eller Dennis (2871 5069) 


Tirsdag den 2. november: Frihedsbegreber. 


Tirsdag den 16. november: offentligt møde med Curt Sørensen, profes- 
sor i statskundskab. 

Klassebegrebet har traditionelt stået centralt i en socialistisk forstå- 
else af samfundets magtforhold og uligheder. Men i dag er det ikke et 
begreb, der er på mode -— heller ikke på venstrefløjen. Kan man tale 
om klasser i vore dages samfund? Og hvad betyder ”klasser' overhove- 
det? Hvilken betydning har et klassebegreb for venstrefløjen i dag - og 
hvilken relevans har en klasseanalyse, hvis man vil ændre på magtfor- 
holdene i samfundet? 





ISU-ODENSE 


Alle møderne er i Ungdomshuset, Nørregade 60. 
Kontakt: Jens Andersen: 2426 8023 


Onsdag den 17. november: Fra modstand til massebevægelse. Hvad 
kan vi lære af strejker og protester i Frankrig? Info om ISU for nye 
interesserede. 


Onsdag den 1. december: Pakistan: krig, oversvømmelse og politisk 
kaos. 





ISU-RUC 


Mere info: Kontakt Alexander på telefon 20686026 





ISU-AALBORG 


Kontakt landskontoret på telefon 35357603 for information om aktivi- 
teter. 





ISU-SILKEBORG 


Møder afholdes hver anden tirsdag i ulige uger, kl. 19.30 på Silkeborgs 
Medborgerhus 
Mere info: Kontakt Poul Erik, 26 29 13 41 


Una 


KALENDER 


RUC: 

Marxistisk videnskabsteori 

Fredag den 12. november kl. 14.00-16.00, RUC hus K 1.2 - Plenum. 
Arr.: Marxistiske studerende. 


København: 

Krystalnatinitiativets fakkelarrangement. 

Aldrig mere en Krystalnat. Beskyt mindretal! Bevar racisme-paragraf- 
fen! Nej til racisme og fremmedhad! 

Tirsdag den 9. november kl. 17.00 på Nytorv. 


Det industrielle landbrug og klimakrisen. 

Onsdag den 17. november kl. 17.30-20.30, Kulturhuset Lyrskovsgade 
Å: 
Arr.: Klimakollektivet og Nordic Climate Action Camp 


Free Gaza støttefest 
Lørdag den 27. november kl. 21.00 i Folkets Hus, Stengade 50. 


Odense: 

Lys og fakkeltænding til minde om Krystalnatten. 
Tirsdag den 9. november kl. 17 i Kongens Have. 
Arr.: Antiracistisk Netværk i Odense, ARNO. 


Debat om Afghanistan 

Oplæg ved Nagieb Khaja, dansk-afghansk journalist, og Lene Junker, 
aktiv i Nej Til Krig. 

Onsdag den 10. november kl. 16.15-18.30, Syddansk Universitet, 
indgang K, lokale U140. 

Arr.: Muslims Studenter Union og Nej Til Krig 


Arhus: 

Mandag den 8. november kl. 19.00 på Rådhuset: Offentligt hørings- 
møde om nedskæringerne. Kom og deltag i debatten - der er behov 
for at rejse kritik af at der i det hele taget skæres ned, så det ikke kun 
bliver en debat om hvem der skal rammes hårdest. 

Uddeling og underskriftsindsamling fra kl. 18 ved Rådhuset. 


Onsdag den 10. november fra kl. 18.00 i U-huset, Klosterport 4A, 3. 
sal: Maxwell Dlamini, præsident for Swazilands studerende, fortæller 
om demokratibevægelsen og det politiske arbejde under kongens ene- 
vælde. Fra kl. 19.30 er der opstartsmøde for Afrika Kontakt i Arhus. 
Arr.: Afrika kontakt og Swaziland gruppen i Afrika kontakt. 


Fredag den 12. november kl. 15.00-18.00 på Lille Torv: Gadefremstød 
med løbesedler og underskriftsindsamlinger. Med telt, kaffe, talere, 
musik og andre aktiviteter. ; 

Arr.: Initiativet mod nedskæringer i Arhus. 


Tirsdag den 30. november kl. 19.30 på Hovedbiblioteket: Hvad 

er alternativerne til nedskæringer. Debatmøde med Jette 
Jensen(byrådsmedlem for Enhedslisten) samt faglige repræsentanter 
fra den offentlige og private sektor 

Arr.: Initiativet mod nedskæringer i Arhus. 

Meld di 


Meld dig ind i Internationale Socialister/ISU, udfyld blanketten og send den eller se mere 


på www.socialister.dk 





ind i IS/U 

Jeg vil vide mere om 
Internationale Socialister/ Navn: 
ISU 
Adresse: 

Jeg vil melde mig ind i Inter- p 
nationale Socialister/ISU Postnr./By: 

. Tlf.nr: 
Jeg vil gerne abonnere på 








Socialistisk Arbejderavis i et 


år for 150 kr. 
ster.dk 


Sendes til: ISU, Postboks 522, 1505 København V t/f: 35 35 76 03, eller til isu&sociali- 

EN BERETNING FRA 
ORKANENS ØJE 


Chavez 


—” 


I bogen ”Den Venezuelanske Revolution — øjenvidnebe- 
retning og analyse' giver forfatteren Andreas Bulow et 
kritisk, historisk og levende billede af den indtil videre 
ti år lange revolutionære proces i Venezuela. Bogen er 
en god kombination af levende fortællinger fra forfat- 
terens egne oplevelser i Venezuela og et større historisk 
og analytisk perspektiv på begivenhederne. 


”Venezuela ved en korsvej” hedder bogens sidste ka- 
pitel, der beskriver de udfordringer den revolutionære 
bevægelse står overfor lige nu. Det er nok noget af det 
mest interessante i hele bogen — og det siger ikke så lidt. 
Bogen er yderst levende, velskrevet og gennemarbejdet. 
Den giver mange gode argumenter imod de mange usande 
påstande om situationen i Venezuela, samtidig med at 
forfatteren forholder sig kritisk til den igangværende 
proces og dens mulige udvikling og faldgruber. Derudover 
viderebringer bogen også vigtige erfaringer fra arbejder- 
nes overtagelser af fabrikker, samt de fejl, der er begået i 
forbindelse med dem. 


I det sidste kapitel beskriver Bulow den store og meget 
reelle sandsynlighed for et nyt kup, som det Venezuela 
oplevede i 2002, i og med USA optrapper sin militære til- 
stedeværelse i Latinamerika og gennem økonomisk støtte 
hjælper kontrarevolutionære kræfter i Venezuela — heraf 
også en del i parlamentet. Men samtidig konkluderer 
han, og det er her, jeg vil stille mig en smule uforstående 
og rimelig kritisk overfor Bulows udsagn, nemlig at det er 
nødvendigt, at regeringen eksproprierer de største virk- 
somheder og laver statsrmonopol på udenrigshandelen. 
Og aten ny lov om arbejderkontrol i de nynationaliserede 
virksomheder vil få entusiastisk opbakning og at befolk- 
ningen vil tage loven til sig og oprette fabriksråd, som man 
oplevede i en begyndende fase. Bulow argumenterer altså 
for, at regeringen skal vedtage love, som befolkningen skal 
følge og derigennem gennemføre revolutionen. Man kan 
dog argumentere stærkt for at dette bør ske i omvendt 
rækkefølge. At bevægelsen skal styrkes fra neden, flere 
fabriksråd skal oprettes, at arbejderne, bønderne og de 
fattige fortsat skal organisere sig og derved gå mod staten, 





der stadig er yderst kapitalistisk og styret af et bureaukra- 
tisk system, der ikke gavner arbejderklassen. 


Når jeg siger, jeg stiller mig uforstående overfor oven- 
stående konklusion, er det fordi Bulow flere gange i bogen 
argumenterer for bevægelse fra neden og beskriver bevæ- 
gelsens egen styrke, f.eks. efter statskuppet i 2002, hvor det 
er folket, der vælter Pedro Carmona, der var indsat som 
kupmagernes præsident, og får Chavéz tilbage til magten. 
Bulow konkluderer desuden i et tidligere kapitel, at det er 
”nødvendigt at smadre den borgerlige stat og opbygge en 
ny stat— en arbejderstat”. Man kan stille sig selv det spørgs- 
mål, om Chavéz vil overgive sin magt til folket frivilligt? 
Ikke fordi man skal tro på det, de borgerlige medier skriver 
om Venezuela og Chavéz, men fordi Chavéz er en del af et 
kapitalistisk, borgerligt statsapparat, der aldrig vil afgive 
magten af egen fri vilje. Og jo længere tid folket forbinder 
revolutionen med Chavéz i stedet for bevægelsen i sig selv, 
jo mere usandsynligt bliver det, at bevægelsen vil rive sig 
fri af Chavéz og smadre den borgerlige stat, som haneren 
del af. Hvis Chavéz var en direkte del af den revolutionære 
bevægelse i befolkningen, så havde han gjort op med 
kupmagerne i 2002, men det gjorde han ikke. Folket bør 
gøre op med Chavéz og organisere sig, føre revolutionen 
videre, uafhængigt af staten, for kun med modstand fra 
neden, kan revolutionen vindes. 


Jeg vil med disse ord stærkt anbefale at læse bogen og 
dermed få et rigtig godt indblik i, hvad der sker i Venezu- 
ela lige nu. Der er, udover 10 gode kapitler, to glimrende 
forord samt et tillæg, som det kan anbefales at læse først, 
hvis man vil have bedre styr på situationen i Sydamerika 
inden man læser om Venezuela. 


ANMELDELSE AF SONJA LANGE 


Andreas Bulow: Den venezuelanske revolution, Hands Off 
Venezuela 2010. 309 sider, 200 kr. Købes hos: hov.denmarke 
gmail.com, se evt. http://www.marxist.dk/hov/ 

DEN FØRSTE 
SEJR - STREJKE I 
FRANKRIG 1995 


Den tre en halv uge lange strejkebevægelse i Frank- 
rig i slutningen af 1995 blev et vigtigt vendepunkt 
for klassekampen - i Frankrig men også i resten af 
Europa. Den viste at arbejderklassen ikke, som det 
ellers var proklameret af post-modernistiske kom- 
mentatorer, var afgået ved døden, men tværtimod 
levede og kunne kæmpe. Bevægelsen var den stør- 
ste og mest radikale i Frankrig siden 1968. 

I 1995 blev Jacques Chirac valgt som fransk præ- 
sident og Alain Juppé blev premierminister. Chirac 
afløste den socialistiske præsident Francois Mit- 
terrand. 

Mange arbejdere var skuffede over, at en erklæ- 
ret socialistisk regering havde svigtet dem ved at 
svinge kniven over velfærd og faglige rettigheder. 
Frustration gav sig udslag i den borgerlige valgsejr — 
en fjerdedel af arbejderne stemte endda på Le Pens 
nyfascistiske Front National. 


Kampen begynder 

Juppé gik straks til angreb på arbejderklassen med 
en række lovforslag som ramte specielt de offentligt 
ansatte hårdt — men også rummede markante for- 
ringelser for privatansatte. 

Juppé havde sikret sig toppen af fagbevægelsens 
accept af nedskæringerne. 

Men da det privilegerede lag af bureaukrater op- 
dagede, at reformerne også ville ramme deres magt 
direkte, fik piben en anden lyd. Og de indkaldte nu 
til protester og strejker. 

10. oktober gik de offentligt ansatte i strejke imod 
den planlagte fastfrysning af deres lønninger. Tog 
og fly blev aflyst på grund af strejker og blokader, 
universiteterne lukkede, da både lærere og stude- 
rende gik på gaden i protest — den parisiske metro 
stod stille. 


Organisering fra neden 

Den anden generalstrejke blev den 24. november og 
omfattede en halv million, især offentligt ansatte — 
på trods af manglede støttede fra de faglige ledere. 
Skytset blev både rettet mod regeringens nedskærin- 
ger og fagforeningslederne som havde blåstemplet 
nedskæringerne. 

Strejken fortsatte ide kommende uger — busserne, 
togene og metroen var lammede i det meste af 
landet, og der var masseprotester i alle større byer. 
Fra december begyndte den private sektor også at 
strejke i stor stil — en bevægelse med en størrelse og 
radikalitet, som kunne true magthaverne, var født! 

Man anslår at to millioner franske arbejdere var i 
strejke i tre en halv uge. 

At Frankrig 1995 blev et vendepunkt skyldtes 
mængden af arbejdere, der var i aktion, og det at 
de fik mange af nedskæringerne stoppet, men også 
måden hvorpå de organiserede sig var afgørende. 
De mange aktivister i bevægelsen, fik selvtillid og 
opdagede at alting ikke behøvede at afhænge af de 
traditionelle faglige eller politiske ledere. 

I 1995 lærte den franske arbejderklasse en lektie, 
som giver magthaverne søvnløse nætter den dag i 
dag. 

Baggrund: 
De offentligt ansatte skulle nu være på arbejdsmar- 
kedet i 40 år— mod tidligere 37,5 — før man havde ret 
til pension. Derudover var der øget brugerbetaling 
på hospitaler og medicin, skattestigninger og forrin- 
gelse fagbureaukratiets kontrol over sygesikringen. 
Juppé-planen kom oven i andre markante ned- 
skæringer med lukning af togstrækninger, en delvis 
privatisering af telefonsystemet og omlægning af 
skattesystemet, der ramte folk med lave indkomster. 
Den massive nedskæringspakke blev begrundet i 
Maastricht-traktatens krav om at formindske stats- 
lige underskud til 3% senest 1999. 





STREJKERNE I FRANKRIG 
VED EN 


Udfaldet af kampen mod Sarkozys pensionsreform 
kan få afgørende betydning for den videre velfærds- 
kamp i Europa. Men vil de faglige ledere fortsætte 
mobiliseringerne? 

Siden starten af september har aktionsdag efter ak- 
tionsdag fået millioner på gaden og i strejke i protest 
mod pensionsreformen. ”Reformen” vil ikke kun for- 
længe pensionsalderen med 2 år. Den betyder også, at 
arbejderne selv skal betale mere, og arbejdsgiverne 
mindre, til pensionen. 

Som i resten af Europa går Sarkozys plan ud på, 
at arbejdere, studerende og pensionister skal betale 
for krisen. Der er tale om det største koordinerede 
angreb på velfærden over hele Europa i mange, 
mange år. 


Frankrig er en test 

Udfaldet af de franske protester bliver fulgt op- 
mærksomt fra storkapitalens bestyrelseslokaler og 
regeringskontorer over hele Europa. De håber, at 
præsident Sarkozy er den, der langt om længe er i 
stand til at give den franske arbejderklasse et afgø- 
rende nederlag. 

Allerede i 1995 forsøgte den franske regering at 
angribe pensionerne. Efter en måneds demonstra- 
tioner og strejker måtte de trække planerne tilbage. 
(Se artikel inde i avisen.) 

Siden har de franske magthavere oplevet flere ne- 
derlag: I 2005 stoppede det franske Non (efterfulgt af 
et hollandsk Nee) planerne om en EU-traktat. 

I 2006 måtte de trække CPE-loven tilbage — efter 
den var vedtaget — efter store og militante protester 
blandt især unge studerende. Loven ville gøre det 
lettere at fyre unge. 

Sarkozys mål er at undgå sine forgængeres skæbne. 
Men Sarkozy er allerede den mest upopulære præsi- 
dent i mange år. Kun 29 pct. af befolkningen er mere 
eller mindre tilfredse med Sarkozy iflg. en menings- 
måling i Le Figaro 23. oktober. 

Omvendt støtter 65-75 pct. strejkerne og prote- 
sterne. Så der er meget på spil. 

Hvis Sarkozy vinder, er det et signal tilnedskærings- 
politikere og arbejdsgivere over hele Europa om at gå 
i offensiven med deres krisepakker og angreb på løn 
og arbejdsforhold. 

Omvendt, hvis strejkerne og protesterne vinder, så 
giver det inspiration til at stoppe velfærdsangrebene 
iresten af Europa. 


Kan strejkerne vinde? 

Mens dette skrives, har der lige været en uges efter- 
årsferie i Frankrig. En uge tidligere blev loven formelt 
vedtaget i det franske parlament. 

Alligevel var over en halv million på gaden om 
torsdagen i efterårsferien iflg. myndighederne (2 mio. 
iflg. fagforeningerne). Og som nævnt blev CPE-loven 
i 2006 trukket tilbage, efter den var vedtaget. Så intet 
er afgjort endnu. 

Sarkozy har siden midten af oktober sat uropoliti 
ind mod både strejkende arbejdere og protesterende 
unge og truet med både høje bøder og fængsel. 

Dette er dog langt fra i stand til at stoppe prote- 
sterne. Den reelle fare kommer fra en helt anden kant: 
De faglige ledere. 

Protest fra oven og fra neden 

Fra starten har protesterne været kendetegnet af en kon- 
flikt mellem ”protest fra oven” og ”protest fra neden”. De 
faglige ledere, som formelt styrer protesterne, har ikke 
samme mål som flertallet af de protesterende. 

For de protesterende er det umiddelbare mål enkelt: 
At få loven af bordet. Men for mange handler det om 
meget mere: 

”Det handler om pensioner, det handler om unge, som 
ikke får job, fordi arbejdere tvinges tilat arbejde langtind i 
alderdommen, det handler om Sarkozys beskidte regering. 
Vi har en parole: ”Arbejdsløs som 25-årig, udbyttet som 
67-årig. Nej! Nej! Nøej”” sagde Djamila, en studerende 
fra Paris. 

Kigger vi på de faglige ledere er billedet mere sammen- 
sat. Der er ingen tvivl om, at uden de fælles opfordringer 
fra alle store fagforbund ville protesterne ikke have været 
så store som de har været. 

Men protesterne er ikke blevet organiseret fra oven. 
Overalt er det lokale aktivister, der har organiseret strej- 
kerne, blokaderne osv. Det er ikke de faglige ledere, der 
har opfordret studenter og skoleelever til at deltage. De 
har selv taget initiativet. 

Patrice, en sundhedsarbejder, sagde: ”Det føltes som 
om de gjorde det uden at have hjertet med. De forventede 
at have et par iscenesatte protester, og så ville det ende.” 

Ogmens de faglige ledere (som i Grækenland) kun har 
villet opfordre til enkelt-aktionsdage, er der fra gulvplan 
i stigende grad rejst krav om ”kontinuerte strejker”. 

"Strategien med episodiske spagfærdige protester er 
forkert og vil mislykkes, medmindre vi optrapper vores 
bevægelse og lytter til græsrødderne, der ønsker, at vi går 
i reel aktion,” sagde Jean-Pierre Delannoy, tillidsmand 
blandt metalarbejdere i CGT. 


cialistisk Årbejderavis 


Fagbureaukratiet 
De faglige ledere udnytter ikke den brede opbakning til 
at gøre strejkerne effektive 

Tværtimod snakkede de allerede inden efterårsferien 
om, at når loven var vedtaget, så var den ”legitim”. Un- 
derforstået, at så måtte protesterne stoppe. 

På et fællesmøde mellem fagforbundenes ledere blev 
der vedtaget endnu 2 aktionsdage — men ingen optrap- 
ning af aktionerne. 

Det faglige bureaukrati lever af at forhandle. Deres 
levevilkår er milevidt fra de fleste arbejderes: Højere løn, 
god pension, fri for beskidt og nedslidende arbejde osv. 

For at bevare den position vil de gerne protestere, når 
regeringen ikke vil forhandle med dem. Men hvis en 
bevægelse fra neden kan slå regeringens planer tilbage, 
bliver de selv overflødige. 


Fortsat aktion 

Det afgørende for at strejkerne kan vinde er, om presset 
fra neden fortsat kan tvinge de faglige ledere til aktion. 
Eller at der opstår koordineringer fra neden, der selv kan 
tage initiativet. 

Der er små tegn på, at sådanne initiativer begynder at 
opstå. Og i bl.a. Marseille-området har grupper af arbej- 
dere været i kontinuert strejke i flere uger. 

Om det lykkes at få strejkerne og gulvplans-initiativer- 
ne til at sprede sig afhænger i høj grad af den organiserede 
venstrefløj i NPA, Nyt Antikapitalistisk Parti. 

Når kampen bliver politisk — og det er kampen om vel- 
færd og krisepolitik over hele Europa — bliver socialistiske 
svar og socialistisk organisering afgørende. For NPA, som 
for arbejderklassen i hele Europa, bliver de kommende 
uger en vigtig test. 

